qundao/data-zh-poetry huggingface dataset:
念奴娇·寄萧善之
作者：吴景奎
朝代：元

绛河明月，到中秋、不比寻常三五。神女梦，寒生嫉妒，特地行云行雨。天上婵娟，人间阴晦，怅望成悽楚。金尊翠袖，澹然相对无语。遥想天柱峰头，通宵宴赏，此地今何处。争似银桥侵汉表，直入琼楼玉宇。桂树婆娑，羽衣凌乱，偷得霓裳谱。素娥应笑，醉来狂兴如许。
戏简江君逸清明日移家
作者：吴景奎
朝代：元

曲巷垂杨映杏花，清明时节客移家。白头老子风流甚，自与文君驾小车。
拟李长吉十二月乐辞 其一 正月
作者：吴景奎
朝代：元

曲尘丝拂晴波暖，霁霭空濛烧痕浅。含章宫中万玉妃，粉花点额芳霏霏。条风东来初解冻，蝴蝶吹醒花底梦。翠鬟梳罢玉纤寒，綵燕衔春上金凤。
拟李长吉十二月乐辞 其七 七月
作者：吴景奎
朝代：元

凤凰枝头一叶飞，碧疏朱缀生凉飔。素纨团团恩爱衰，含宫嚼羽吹参差。瑶阶露华沾履綦，星桥月帐愁别离，粉筵欢笑占蛛丝。
拟李长吉十二月乐辞 其三 三月
作者：吴景奎
朝代：元

紫箫吹月梨花老，碧云冉冉迷芳草。药栏茧栗怯春寒，翠帐流苏护莺晓。丽人一去音尘杳，泪洒红绡怨青鸟。新蒲细柳自年年，曲江流恨波声小。
拟李长吉十二月乐辞 其九 九月
作者：吴景奎
朝代：元

黄金花开香满把，烟草荒台谁戏马。楚云栉栉雁西流，秋色悽人正潇洒。泪花蔌蔌啼新愁，缠弦五色弹箜篌。宝香不暖茱萸帐，明月空过翡翠楼。
拟李长吉十二月乐辞 其二 二月
作者：吴景奎
朝代：元

青皇宫中花鸟使，沓翠霏红教莺语。移春槛小度芳华，金犊车轻载歌舞。曲房梦断章台月，东风不解丁香结。钥鱼夜守仓琅根，海棠飞落胭脂雪。
拟李长吉十二月乐辞 其五 五月
作者：吴景奎
朝代：元

网轩绿艾悬飞虎，菖蒲花青海榴吐。江娥倚竹弄湘弦，调笑怀沙怨兰杜。南薰生凉纨扇薄，雕俎瑶觞劝郎酌。綵索光浮系臂纱，守宫红映黄金约。
拟李长吉十二月乐辞 其八 八月
作者：吴景奎
朝代：元

蘋风夕起凉思多，新愁旧恨生浓蛾。云兜鷾鸸返故国，瑶阶络纬鸣寒莎。铜仙泓泓泣零露，银湾漾漾吹凉波。素娥徘徊白鸾舞，广庭老树今如何。
拟李长吉十二月乐辞 其六 六月
作者：吴景奎
朝代：元

冰山珑璁间瑶席，水拍银盘漱寒碧。象床湘簟含风漪，腻香粉汗沾凝脂。赤帝啾啾火龙老，琪树西风转昏晓。
拟李长吉十二月乐辞 其十 十月
作者：吴景奎
朝代：元

小春一花西月黄，缟衣美人吹暗香。锦衾罗荐晓寒薄，梦中持赠双明珰。霜花莫洒相思树，愁杀孤栖金凤凰。
拟李长吉十二月乐辞 其十一 十一月
作者：吴景奎
朝代：元

八姨手持榑桑枝，海天冻合青玻瓈。琼楼仙人唤滕六，夜入银潢剪瑛琭。沈香火暖锦承尘，叵罗羔酒生春粼。宫沟不寄题红怨，日映五纹添弱线。
拟李长吉十二月乐辞 其十三 闰月
作者：吴景奎
朝代：元

若华煌煌萦日驭，气朔盈虚积馀数。低鬟敛黛拜孀娥，孤负团圆十三度。生物趋功得岁长，山中独厄黄杨树。
拟李长吉十二月乐辞 其十二 十二月
作者：吴景奎
朝代：元

琼芳销歇年华改，青鸟无音隔瑶海。绿绡窗户弄晴曦，柳条迎腊含烟彩。上苑花须连夜开，枝头休剪杨家綵。
拟李长吉十二月乐辞 其四 四月
作者：吴景奎
朝代：元

轻红流烟香雨足，新槐影转构栏曲。水晶帘箔度薰风，簧吻乌衣语华屋。凉簪坠发初破睡，粉痕浅护修蛾绿。并禽不受雕笼宿，背人飞向荷阴浴。
拟李长吉十二月乐辞·正月
作者：吴景奎
朝代：元

曲尘丝拂晴波暖，霁霭空濛烧痕浅。含章宫中万玉妃，粉花点额芳霏霏。条风东来初解冻，蝴蝶吹醒花底梦。翠鬟梳罢玉纤寒，綵燕衔春上金凤。青皇宫中花鸟使，沓翠霏红教莺语。移春槛小度芳华，金犊车轻载歌舞。曲房梦断章台月，东风不解丁香结。钥鱼夜守仓琅根，海棠飞落胭脂雪。紫箫吹月梨花老，碧云冉冉迷芳草。药栏茧栗怯春寒，翠帐流苏护莺晓。丽人一去音尘杳，泪洒红绡怨青鸟。新蒲细柳自年年，曲江流恨波声小。轻红流烟香雨足，新槐影转构栏曲。水晶帘箔度薰风，簧吻乌衣语华屋。凉簪坠发初破睡，粉痕浅护修蛾绿。并禽不受雕笼宿，背人飞向荷阴浴。网轩绿艾悬飞虎，菖蒲花青海榴吐。江娥倚竹弄湘弦，调笑怀沙怨兰杜。南薰生凉纨扇薄，雕俎瑶觞劝郎酌。綵索光浮系臂纱，守宫红映黄金约。冰山珑璁间瑶席，水拍银盘漱寒碧。象床湘簟含风漪，腻香粉汗沾凝脂。赤帝啾啾火龙老，琪树西风转昏晓。凤凰枝头一叶飞，碧疏朱缀生凉飔。素纨团团恩爱衰，含宫嚼羽吹参差。瑶阶露华沾履綦，星桥月帐愁别离，粉筵欢笑占蛛丝。蘋风夕起凉思多，新愁旧恨生浓蛾。云兜鷾鸸返故国，瑶阶络纬鸣寒莎。铜仙泓泓泣零露，银湾漾漾吹凉波。素娥徘徊白鸾舞，广庭老树今如何。黄金花开香满把，烟草荒台谁戏马。楚云栉栉雁西流，秋色悽人正潇洒。泪花蔌蔌啼新愁，缠弦五色弹箜篌。宝香不暖茱萸帐，明月空过翡翠楼。小春一花西月黄，缟衣美人吹暗香。锦衾罗荐晓寒薄，梦中持赠双明珰。霜花莫洒相思树，愁杀孤栖金凤凰。八姨手持榑桑枝，海天冻合青玻瓈。琼楼仙人唤滕六，夜入银潢剪瑛琭。沈香火暖锦承尘，叵罗羔酒生春粼。宫沟不寄题红怨，日映五纹添弱线。琼芳销歇年华改，青鸟无音隔瑶海。绿绡窗户弄晴曦，柳条迎腊含烟彩。上苑花须连夜开，枝头休剪杨家綵。若华煌煌萦日驭，气朔盈虚积馀数。低鬟敛黛拜孀娥，孤负团圆十三度。生物趋功得岁长，山中独厄黄杨树。
挽恽东阳
作者：吴景奎
朝代：元

方外论交独有师，一谈一笑共襟期。閒云屋下传灯处，慈母冈头忆弟时。土室每同清夜话，草堂犹有去年诗。青山满目人何在，收泪长怀不尽思。
挽汪元明
作者：吴景奎
朝代：元

幽贞甘苦节，力学欲名家。齐户怜孤子，遗书尚五车。鸰原人泣血，鸾镜发为髽。新冢谁题墓，青山日易斜。
故园多海棠其一树大数十围树顶一枝如雪白因赋
作者：吴景奎
朝代：元

太真酒酣睡未足，深宫已纵衔花鹿。翠华一夜拂峨嵋，风尘澒洞黄金屋。马嵬香土埋婵娟，冶容悔与春争妍。似闻天王狩太白，雪魄幻作花中仙。澹妆独立东风里，冷笑漫山旧桃李。芳心恨不聘梅花，雨中有泪如铅水。蜀山紫锦同本根，得如梨雪聊相温。凝脂酝藉初出浴，玉凫波暖春粼粼。瑶台月下相逢处，翠袖冰姿生媚妩。更烧银烛醉中看，髣髴《霓裳羽衣》舞。
旅夜
作者：吴景奎
朝代：元

秋宵不成寐，缺月向人斜。更漏传三鼓，寒灯落一花。穷愁长伴客，幽梦只还家。烽火何时息，吾生未有涯。
旅夜
作者：吴景奎
朝代：元

逆旅频看镜，秋来白发生。孤云渺何许，游子独关情。野迥鸡三唱，霜寒雁一声。此时愁绝处，归梦度江城。
旅夜对月有怀尹舜卿
作者：吴景奎
朝代：元

金点知更万籁收，可人清景思悠悠。朱帘卷雨初消暑，冰簟含风不耐秋。推枕忽惊身是客，倚阑惟有月当楼。此时无限相思意，目断孤鸿寄远愁。
旧游
作者：吴景奎
朝代：元

古槐疏冷日苍凉，废馆荒台隔短墙。自是旧游偏易感，紫骝曾系绿垂杨。
春思
作者：吴景奎
朝代：元

飞燕腰支掌上轻，尘生罗袜步盈盈。钥鱼不寐春无赖，筝雁频移曲未成。敛黛低鬟初破睡，嚼花嗅蕊独含情。许身肯作王孙女，头白哀吟对马卿。
春日杂咏绝句三首·其二
作者：吴景奎
朝代：元

草木欣欣亦向荣，檐牙燕雀半生成。落花不扫柴门掩，自喜幽居见物情。
春日杂咏绝句二首
作者：吴景奎
朝代：元

东阑梨雪暗吹香，翠袖金壶为洗妆。客里不知花代谢，马蹄赢得一春忙。野人居处绝纷哗，芳楥疏篱八九家。昨夜山中风雨急，晓来门巷扫桐花。
春日杂咏绝句二首·其一
作者：吴景奎
朝代：元

东阑梨雪暗吹香，翠袖金壶为洗妆。客里不知花代谢，马蹄赢得一春忙。
春日杂咏绝句二首·其二
作者：吴景奎
朝代：元

野人居处绝纷哗，芳楥疏篱八九家。昨夜山中风雨急，晓来门巷扫桐花。
春波渔者
作者：吴景奎
朝代：元

水阔江南鱼正肥，烟波一棹动兰漪。船头鸦雀连书册，海底珊瑚碍钓丝。杨柳月高春醉后，桃花浪暖雨晴时。问渠槜李当年事，越入吴亡总不知。
春波渔者二首·其二
作者：吴景奎
朝代：元

一蓑一笠似张同，投犗何烦到海东。渔火独明风露下，挐音多在浦云中。水黏罾眼离离白，花落船头点点红。抛却钓竿还自笑，更无漂母饭英雄。
晚霁
作者：吴景奎
朝代：元

雨晴秋气转苍凉，万籁依稀奏羽商。烟抹林腰横束素，日回山额半涂黄。鸬鹚晒翅眠池草，翡翠衔鱼立野航。霜蟹正肥新酒熟，破橙宜趁菊花香。
暑夜对月
作者：吴景奎
朝代：元

三伏炎宵困郁蒸，揽衣盘礴敞閒庭。自移冰簟邀明月，卧看银河倒列星。竹树繁阴薄沆瀣，乾坤清气入襟灵。蓐收按节明朝至，先落梧桐一叶青。
最高楼·寄谢国芳
作者：吴景奎
朝代：元

西池草，和梦汎晴晖。几度见春归。寒沙盟冷鸥先觉，秋江影落雁初飞。故园荒，征路远，信音稀。笑逆旅、光阴忙似瞥。更好染、髭须何用镊。惊夜杵、捣寒衣。桃花流水应无恙，小山丛桂更畴依。早归来，新酒熟，菊成围。
最高楼·寄谢国芳
作者：吴景奎
朝代：元

西池草，和梦泛晴晖。几度见春归。寒沙盟冷鸥先觉，秋江影落雁初飞。故园荒，征路远，信音稀。笑逆旅光阴忙似瞥。更好染髭须何用镊。惊夜杵，捣寒衣。桃花流水应无恙，小山丛桂更畴依。早归来，新酒熟，
月夜怀友
作者：吴景奎
朝代：元

银河吹浪泻长空，南国萧萧草木风。千里共看明月好，一尊那得故人同。关河牢落无来雁，江海飘零任转蓬。近喜皇威清海岱，紫微星在五云中。
望江亭怀古
作者：吴景奎
朝代：元

金刹璇题入绛霄，望江犹自记前朝。群臣痛洒新亭泪，孱主方看浙水潮。故物苍龙蟠石柱，当时丹凤听箫韶。属镂一夜英雄老，曾见鸱夷恨未销。
桂枝香·杨润之得家书
作者：吴景奎
朝代：元

霜凝翠阁。漫独翦灯花，斜照罗幕。点检芳心旧事，几多成错。清愁正尔无聊赖，听梅花、数声残角。小窗风细，虚檐月转，怎禁寥寞。笑鬓底、年华老却。问前度刘郎，何处重约。流水桃花，别后几番开落。吾庐三径归来好，任缁尘、暗迷京索。凤台人远，雁书频寄，喜占乌鹊。
桂枝香·杨润之得家书
作者：吴景奎
朝代：元

霜凝翠阁。谩独剪灯花，斜照罗幕。点检芳心旧事，几多成错。清愁正尔无聊赖，听梅花、数声残角。小窗风细，虚檐月转，怎禁寥寞。笑鬓底、年华老却。问前度刘郎，何处重约。流水桃花，别后几番开落。吾庐三径归来好，任缁尘暗迷京索。凤台人远，雁书频寄，喜占乌鹊。
桐滩月夜舟中闻琵琶
作者：吴景奎
朝代：元

湛湛长江上有枫，予怀渺渺水云空。未誇湓浦逢商妇，剩喜桐滩有钓翁。攲枕醉眠秋渚月，乱帆争趁夜潮风。晓寒难结思归梦，一宿秋霜压短篷。
梦仙
作者：吴景奎
朝代：元

紫鸾邀梦到仙家，结佩相逢萼绿华。翠勺细倾千日酒，蜺旗斜插五云车。飞琼鬓影含清雾，弄玉箫声隔彩霞。杜宇无情惊觉后，月痕犹在碧桃花。
梦恽东阳
作者：吴景奎
朝代：元

恽老相逢梦里身，笑谈犹自惜离群。精魂不返三生石，台阁长垂五色云。涧水松风秋瑟瑟，草堂烟树月纷纷。觉来多少悲凉意，清泪潸潸夜欲分。
梦郑谓道
作者：吴景奎
朝代：元

梦中尚忆曾游处，多在排云涌雪间。玉涧清泠寒脱齿，金台苍翠郁孱颜。天池倒影沈圆象，丹灶何年熟大还。郑老襟期谁得似，月明环佩响空山。
次韵张子恭督兵衢州二首
作者：吴景奎
朝代：元

舞阶干羽未班师，命将南征即陛辞。绣斧风行迎暴胜，羽书日报获仙芝。宪曹得士资谋画，才略如公出等夷。儒术可亲军旅事，投壶相与雅歌诗。绣衣有缘志冲天，谈笑挥兵用命前。借箸留侯知有后，誓江祖逖勇居先。一时蛇豕俱风靡，万灶貔貅解甲眠。如此贤劳端为国，咏歌当见太平年。
次韵张子恭督兵衢州二首·其一
作者：吴景奎
朝代：元

舞阶干羽未班师，命将南征即陛辞。绣斧风行迎暴胜，羽书日报获仙芝。宪曹得士资谋画，才略如公出等夷。儒术可亲军旅事，投壶相与雅歌诗。
次韵张子恭督兵衢州二首·其二
作者：吴景奎
朝代：元

绣衣有缘志冲天，谈笑挥兵用命前。借箸留侯知有后，誓江祖逖勇居先。一时蛇豕俱风靡，万灶貔貅解甲眠。如此贤劳端为国，咏歌当见太平年。
次韵忆钱唐二首
作者：吴景奎
朝代：元

湖山锦绣照青春，烽火惊心岁在辰。文武衣冠全盛日，旄倪歌舞太平人。金戈铁马消氛祲，翠阁朱楼起战尘。赖有总戎云鸟陈，阚如虓虎捷如神。雄冠南来二百州，相君金虎领貔貅。西山云气三天竺，东海潮声八月秋。圣代只今文物盛，名藩自古庶民稠。狂飙一夜烟尘起，太白行天大火流。
次韵忆钱唐二首·其一
作者：吴景奎
朝代：元

湖山锦绣照青春，烽火惊心岁在辰。文武衣冠全盛日，旄倪歌舞太平人。金戈铁马消氛祲，翠阁朱楼起战尘。赖有总戎云鸟陈，阚如虓虎捷如神。
次韵忆钱唐二首·其二
作者：吴景奎
朝代：元

雄冠南来二百州，相君金虎领貔貅。西山云气三天竺，东海潮声八月秋。圣代只今文物盛，名藩自古庶民稠。狂飙一夜烟尘起，太白行天大火流。
次韵答友人
作者：吴景奎
朝代：元

山泽癯儒岂列仙，丹梯万丈莫攀缘。垂弧不记逢初度，载酒何烦颂大年。花甲历周辛夘岁，玄枵日在女星躔。此生自断君休问，消息盈虚总付天。
次韵答钱思复并简吕彦夫
作者：吴景奎
朝代：元

相逢动是经年别，笑指沙鸥聚旧盟。芳草只添游子恨，清风还有故人情。薇花亭馆春容老，木叶林塘晚气清。杜宇数声愁不奈，朝来白发镜中生。
次韵美老左丞总戎有功
作者：吴景奎
朝代：元

薇垣左辖镇江东，维翰维藩复总戎。千里旌旗开玉帐，九天阊阖锡彤弓。龙韬密应非熊兆，虎旅争收汗马功。有待贼壕浑铲尽，班师入奏大明宫。
次韵过表忠观
作者：吴景奎
朝代：元

龙凤山前一径长，钱王宰木郁苍苍。英雄何用作疑冢，富贵不如归故乡。锦绣湖山犹髣髴，麒麟荆棘已荒凉。表忠观里礼碑在，坡老文章共耿光。
沁园春·赠郑伯洪
作者：吴景奎
朝代：元

谷口仙田，瑶草谁栽，山中子真。向紫霞洞里，凿开丹室，素华台上，瞻望飙轮。王子吹笙，洪厓握手，烂醉桃花万树春。都休问、蓬莱清浅，天地氤氲。有时澡雪精神。诵蕊笈丹书小篆文。更佩联明月，剑寒秋水，或笞鸾凤，或翳麒麟。碧落空歌，紫虚郁秀，径挟飞仙拜玉宸。天门近，听履声直上，高步星辰。
泊临口
作者：吴景奎
朝代：元

泊舟临口月初生，两岸挐音杂市声。明日丹阳朝食后，小车推上石头城。
洞仙歌·漫兴
作者：吴景奎
朝代：元

云间倦翼，向林边知倦。回首吾庐梦中见。霜催吟鬓，尘涴征衫，竟孤负、清夜猿惊鹤怨。绨袍空敝却，岁月无情，赢得当时故人恋。谩索笑，共梅花，弄粉吹香，怕肠断、东风庭院。奈芳草萋萋怨王孙，看江北江南，几回青遍。
游紫岩寺
作者：吴景奎
朝代：元

古木回岩障绿阴，此中知有小丛林。悬厓置屋依空曲，绕涧穿云入窈深。薝卜香来清鼻观，莲花色净悟禅心。宝坊亦有差徭及，从此应无布地金。
满庭芳·己夘七月十一日得颖
作者：吴景奎
朝代：元

露洗新秋，天浮灏气，桐孙初长庭隅。绷裁红锦，门左记垂弧。白发萱亲笑道，于今见、四叶喜荣敷。天台路，吾儿知不，倩雁报安书。山中何所有，石田茅屋，菊径瓜区。更寒窗老砚，他年尽传渠。愿汝身如犊健，看书罢、更学把犁锄。称乡里，善人可矣，卿相又何如。
满江红·天台道中
作者：吴景奎
朝代：元

翠逼篮舆，天台路、树迷烟际。襟袖冷、朔风初定，露华才坠。珠斗横空孤嶂远，金波摇月寒潭碎。问刘郎、采药遇神仙，知何地。终不负，风云志。还有待，江山意。想琐窗应念，故人归去。翠羽梅花山下梦，青衫枫叶江头泪。算邮亭、一曲好姻缘，何时会。
满江红·归故居答杨润之
作者：吴景奎
朝代：元

袖拂西风，临古道、行行且止。遥指处、故园三径，归程十里。老虹青红疏雨外，远山紫翠斜阳里。更澄江、万顷白鸥轻，天连水。铜花锈，貂裘敝。空负了，平生志。慨几多往事，昨非今是。仙沈腰围缘底瘦，愁潘鬓影今如许。有元龙、百尺最高楼，君来倚。
漫兴
作者：吴景奎
朝代：元

此生如寄耳，迁次竟何如。江上得安宅，山中有敝庐。一蓑成钓隐，三径遂吾初。去住浑无定，教儿且卜居。
留别巨生二首
作者：吴景奎
朝代：元

我昔君家留两载，拂衣岂为食无鱼。云飞亲舍归心切，月满关河故友疏。壮志已腾三尺剑，少年须读五车书。若翁谳狱多阴德，高大门闾实在于。吾子别来惊几载，相逢彼此问平安。鲤鱼甘旨慈亲乐，乌鸟私情祖母欢。英物已知能跨灶，老生尚及庆弹冠。河梁执别还申戒，从善如登信独难。
留别巨生二首·其一
作者：吴景奎
朝代：元

我昔君家留两载，拂衣岂为食无鱼。云飞亲舍归心切，月满关河故友疏。壮志已腾三尺剑，少年须读五车书。若翁谳狱多阴德，高大门闾实在于。
留别巨生二首·其二
作者：吴景奎
朝代：元

吾子别来惊几载，相逢彼此问平安。鲤鱼甘旨慈亲乐，乌鸟私情祖母欢。英物已知能跨灶，老生尚及庆弹冠。河梁执别还申戒，从善如登信独难。
疏影·为刘架閤赋赠妓者
作者：吴景奎
朝代：元

缟衣仙子。倚东风花信，先占春色。殢酒含嚬，脉脉无言，青鸟为传消息。暗香一点才浮动，早自有、东君怜惜。想前身、傅粉精神，化作飞琼肌骨。还向影娥池上，借霓裳一曲，徘徊歌席。清夜梨花，同梦方甘，又似楚云踪迹。新欢旧恨知多少，算檀板、金尊消得。折芳馨、欲寄相思，人在江南江北。
病中许存礼叶孟咨见访示桃岩诗因次韵
作者：吴景奎
朝代：元

绝壁巉巉草木稀，晨霞烂烂照熹微。泥丸裹核人何在？药径迷花客未归。空翠倚天开锦树，乱红如雨落云衣。饥餐阿母千年食，还胜山中采蕨薇。
病起二首
作者：吴景奎
朝代：元

病起钱唐上，支离独拥衾。灯花悬客梦，砧韵动乡心。力疾坐长夜，放怀成短吟。故园归未得，回首白云岑。今日忽已过，明朝还又来。客怀长作恶，笑口为谁开。两月书无到，三更梦独回。天寒不归去，茅屋长苍苔。
病起二首·其一
作者：吴景奎
朝代：元

病起钱唐上，支离独拥衾。灯花悬客梦，砧韵动乡心。力疾坐长夜，放怀成短吟。故园归未得，回首白云岑。
病起二首·其二
作者：吴景奎
朝代：元

今日忽已过，明朝还又来。客怀长作恶，笑口为谁开。两月书无到，三更梦独回。天寒不归去，茅屋长苍苔。
癸巳岁二月壬子日晴
作者：吴景奎
朝代：元

春来壬子无风雨，共卜今年麦有秋。且愿王师息征伐，尽安农事乐耕耰。墟中能几炊烟起，闾右惟多赋粟忧。剩喜山城过百雉，长濠如带涨新秋。
癸未春留钱唐巨可大家六月可大殁明年移家临平余将东归因赋此写怀
作者：吴景奎
朝代：元

去年六月十五夜，月明渔浦看潮生。今年此夜对明月，凄凉池馆难为情。故人梦断知何处，生存华屋含风露。明朝家具载扁舟，又向临平山下住。忆昔故人邀我来，笑谈白日驱风雷。百年未半忽转烛，时移事改令人哀。我家金华北山北，堂上慈亲年八十。要知生死见交情，两载淹留归未得。孤儿有托女有归，余亦兴怀歌式微。悲来纵笔写情曲，九原杳杳心相知。
登台州巾山
作者：吴景奎
朝代：元

崒嵂双峰著此身，危巅夜半见朝暾。天低古塔参云阙，江送寒潮落海门。帢帻风高仙已去，翠微僧老鹤长存。下观城郭红尘隘，水色山光自吐吞。
登碧云苍雪楼有感
作者：吴景奎
朝代：元

先人旧宅倚崇阿，独上高楼自浩歌。一度归来一愁绝，暮年身世竟如何。
知己
作者：吴景奎
朝代：元

知己相逢尽醉欢，西窗剪烛坐更阑。笑谈倾倒忘宾主，意气相期出肺肝。白雪数茎嗟我老，黄金一诺报君难。丈夫磊落当如此，自爱先生礼数宽。
秋兴
作者：吴景奎
朝代：元

秋色绝潇洒，忧怀自不胜。江山惊白发，风雨老青灯。饮啄樊中雉，飞腾鞲上鹰。归来葺茅屋，纚纚索胡绳。
秋兴三首
作者：吴景奎
朝代：元

玉露彫伤草木衰，风云惨澹见旌旗。南征车马无消息，北去关河有蔽亏。画栋云飞滕阁晓，胡床月上庾楼时。遥应此地成萧瑟，日落江城画角悲。吴会雄藩实壮哉，薇垣高倚海天开。云连楼阁笙歌市，日照湖山锦绣堆。万国舟车通货殖，四方冠盖集英材。悲风吹破繁华梦，鼙鼓声中半劫灰。封豕长蛇夜透关，满城兵火照湖山。生灵化作玄黄血，群盗争探赤白丸。整整堂堂离复合，累累若若去无还。捐躯锋镝樊参政，千载英风史册间。
秋兴三首·其一
作者：吴景奎
朝代：元

玉露彫伤草木衰，风云惨澹见旌旗。南征车马无消息，北去关河有蔽亏。画栋云飞滕阁晓，胡床月上庾楼时。遥应此地成萧瑟，日落江城画角悲。
秋兴三首·其三
作者：吴景奎
朝代：元

封豕长蛇夜透关，满城兵火照湖山。生灵化作玄黄血，群盗争探赤白丸。整整堂堂离复合，累累若若去无还。捐躯锋镝樊参政，千载英风史册间。
秋兴三首·其二
作者：吴景奎
朝代：元

吴会雄藩实壮哉，薇垣高倚海天开。云连楼阁笙歌市，日照湖山锦绣堆。万国舟车通货殖，四方冠盖集英材。悲风吹破繁华梦，鼙鼓声中半劫灰。
秋夜读书感怀
作者：吴景奎
朝代：元

宵中风雨除，明蟾界心房。秋堂湛虚白，飞露生浮凉。夜气之所存，澹然思虑忘。短檠对方册，一览四五行。注目曾未久，玄花眩幽光。瞳子罹哀酸，蹙额攒清扬。愤嫌书字细，频挑灯烬长。远睇觉暂明，迫观愈微茫。掩卷重太息，惊心怛中肠。
筑城
作者：吴景奎
朝代：元

城复于隍四十年，荆吴忽尔举烽烟。雄藩已设金汤固，惟婺还如铁瓮坚。十万役夫操畚锸，三层埤堄列戈鋋。引锥蒸土民劳止，但愿皇图际幅员。
答吴浚仲
作者：吴景奎
朝代：元

礼部文章惊海内，先生学业振家声。隐之泉水有清操，仲蔚蓬蒿无俗情。天上麒麟初应瑞，榜中龙虎再题名。汉廷慎勿轻年少，政事书成属贾生。
答胜上人
作者：吴景奎
朝代：元

罢讲常陪御史骢，龙翔如在五云中。匡庐驻锡看秋瀑，衡岳褰裳振海风。岁月峥嵘怀旧隐，烟尘澒洞正兴戎。禅馀梦绕珠峰塔，万丈灵光贯白虹。
答蒋山宝公塔下高阁
作者：吴景奎
朝代：元

宝公塔下登高阁，目尽东南半壁天。江接秦淮围故国，地连吴楚渺平川。猿惊鹤怨移文在，虎踞龙蟠王气偏。闻说先皇游幸日，白豪千丈礼金仙。
美杨志诚
作者：吴景奎
朝代：元

省郎勋胄著关西，江左行师纵马蹄。鞭算熟谙军旅事，笔筹不使简书稽。笑谈风动嫖姚幕，步武云随宰相堤。如此定功须第一，金门天近听朝鸡。
胡太常录寄黄侍讲诗二首见示因次韵
作者：吴景奎
朝代：元

学士悬车自日边，太常先已得云泉。政如洛社尊诸老，曾听虞廷奏五弦。礼乐雍容清庙祀，丝纶紬绎玉堂仙。归欤好结山中友，来往风流白发年。翰林风度似涪翁，伐木相求一笑逢。东岘看云披鹤氅，北门视草忆鳌峰。花间载酒清歌起，竹里行厨异味重。晚岁文章浩如海，百川日夜尽朝宗。
胡太常录寄黄侍讲诗二首见示因次韵·其一
作者：吴景奎
朝代：元

学士悬车自日边，太常先已得云泉。政如洛社尊诸老，曾听虞廷奏五弦。礼乐雍容清庙祀，丝纶紬绎玉堂仙。归欤好结山中友，来往风流白发年。
胡太常录寄黄侍讲诗二首见示因次韵·其二
作者：吴景奎
朝代：元

翰林风度似涪翁，伐木相求一笑逢。东岘看云披鹤氅，北门视草忆鳌峰。花间载酒清歌起，竹里行厨异味重。晚岁文章浩如海，百川日夜尽朝宗。
自山中归
作者：吴景奎
朝代：元

山人留我山中宿，又返湖阴理钓篷。岛屿孤云邀独鸟，林梢片雨隔残虹。田歌互答耘耔乐，野老相亲巾屦同。休道干戈犹满地，捷书已到大明宫。
自山中归鉴湖别业
作者：吴景奎
朝代：元

数椽茅舍清江曲，六月炎天困郁蒸。赖有青山围故宅，归来赤脚蹋层冰。石泉松籁为琴筑，野蔌山肴荐豆豋。明日回头望丘壑，芙蓉半出白云层。
自警
作者：吴景奎
朝代：元

垂老方知悟昨非，野情长与世情违。可堪青镜生华发，莫遣缁尘点素衣。辽鹤归来悲往事，海鸥飞去识先机。幽栖只合逃空谷，深掩山中白版扉。
至吴仲毅投家书就假张应奉天香集
作者：吴景奎
朝代：元

二豪文采动词林，江上相逢又盍簪。谈麈坐陪双白璧，家书喜直万黄金。华颠冉冉含秋色，青眼垂垂见客心。赖有天香诗借我，玉堂人在五云深。
至邵存存庵文叔兄尹舜卿舍弟景参不期而会遂同宿庵中时何仲畏留吴博士宅恨不合并也
作者：吴景奎
朝代：元

兄弟相逢琳馆静，倚阑忽见故人来。一时良会有如此，百岁好怀能几回。竹屋对床宜听雨，风帘剪烛共持杯。何郎只在兰江上，安得相携笑口开。
舟次丹阳
作者：吴景奎
朝代：元

舟次丹阳成陆走，驱车长坂复经丘。青山东去连京口，红日西沈向石头。客路最嫌鸡戒晓，乡心生怕雁横秋。明朝定宿乌衣巷，斗酒还浇逆旅愁。
芦花褥
作者：吴景奎
朝代：元

摇落蒹葭白露霜，冰绡覆护带帱张。琼台积雪和烟凝，银浦流云入梦香。失纼曾怜衣冷落，吐茵空染酒淋浪。雁声髣髴潇湘夜，起坐俄惊月一床。
茅屋
作者：吴景奎
朝代：元

茅屋绝低小，栖迟江上村。儿曹从逆旅，稚子解应门。幽事齐书帙，清愁付酒尊。近闻李公子，入赞紫薇垣。
草堂访恽东阳不值是夕同胡太常宿大桐江方丈用太常韵奉呈并简东阳
作者：吴景奎
朝代：元

献赋相如早已逢，县车疏广晚攸同。耆英人物衣冠表，官样文章馆阁中。吟啸坐陪双岘碧，梦魂犹绕五云红。天闲老骥成超纵，振鬣一鸣凡马空。春尽秋来两度逢，襟期一笑二心同。梦回桐濑千峰外，身在云台五色中。茶圃气清秋露白，松门影落夕阳红。夜阑径转回银烛，别有岑楼倚半空。入山休恨不相逢，意足犹如会面同。一字懒题蕉叶上，五年还到草堂中。眼前楼阁浮新绿，镜里容颜减旧红。何日重来听说法，宝花无数满虚空。
草堂访恽东阳不值是夕同胡太常宿大桐江方丈用太常韵奉呈并简东阳·其一
作者：吴景奎
朝代：元

献赋相如早已逢，县车疏广晚攸同。耆英人物衣冠表，官样文章馆阁中。吟啸坐陪双岘碧，梦魂犹绕五云红。天闲老骥成超纵，振鬣一鸣凡马空。
草堂访恽东阳不值是夕同胡太常宿大桐江方丈用太常韵奉呈并简东阳·其三
作者：吴景奎
朝代：元

入山休恨不相逢，意足犹如会面同。一字懒题蕉叶上，五年还到草堂中。眼前楼阁浮新绿，镜里容颜减旧红。何日重来听说法，宝花无数满虚空。
草堂访恽东阳不值是夕同胡太常宿大桐江方丈用太常韵奉呈并简东阳·其二
作者：吴景奎
朝代：元

春尽秋来两度逢，襟期一笑二心同。梦回桐濑千峰外，身在云台五色中。茶圃气清秋露白，松门影落夕阳红。夜阑径转回银烛，别有岑楼倚半空。
葺山中故庐有感
作者：吴景奎
朝代：元

溪上先人有敝庐，昔年经始最勤劬。弟兄已作辞家燕，林木谁瞻爱屋乌。墙角蓬蒿迷町疃，檐牙风雨老枝梧。肯堂肯构真吾事，未让扬雄宅一区。
观文叔兄续脩潘氏清谱有感
作者：吴景奎
朝代：元

吾父实为君仲父，延陵家里继书声。兰分蕙族元同气，梅是樊兄最有情。骨肉岂能忘至理，子孙犹得记清名。他年二姓披图谱，知我渊源自默成。
赤松杂咏 其一 赤松山
作者：吴景奎
朝代：元

双鹤冲天去不回，五云缭绕散花台。山中若见皇初起，为问留侯几度来。
赤松杂咏 其三 濯缨堂
作者：吴景奎
朝代：元

参天老树倚高寒，谁濯尘缨向激湍。夜半仙人来洗鹤，手翻明月弄潺湲。
赤松杂咏 其二 炼丹井
作者：吴景奎
朝代：元

丹成遗井在层巅，金碧灵光夜烛天。抱瓮道人閒不得，白云深处灌芝田。
赤松杂咏 其四 卧羊山
作者：吴景奎
朝代：元

雨香云澹草离离，三百维群睡觉迟。白石满山休叱叱，二皇不借五仙骑。
赤松杂咏·赤松山
作者：吴景奎
朝代：元

双鹤冲天去不回，五云缭绕散花台。山中若见皇初起，为问留侯几度来。丹成遗井在层巅，金碧灵光夜烛天。抱瓮道人閒不得，白云深处灌芝田。参天老树倚高寒，谁濯尘缨向激湍。夜半仙人来洗鹤，手翻明月弄潺湲。雨香云澹草离离，三百维群睡觉迟。白石满山休叱叱，二皇不借五仙骑。
赤松杂咏六首 其二 小桃源
作者：吴景奎
朝代：元

涧户沈沈锁翠烟，落花流水自年年。种桃道士多风致，疑是天台采药仙。
赤松杂咏六首 其二 小桃源
作者：吴景奎
朝代：元

涧户沈沈锁翠烟，落花流水自年年。种桃道士多风致，疑是天台采药仙。绕阁长松百尺高，轻花细细落云梢。羽人和露飧金粉，不用嵩山道士教。
赤松杂咏六首 其六 松花涧
作者：吴景奎
朝代：元

绕阁长松百尺高，轻花细细落云梢。羽人和露飧金粉，不用嵩山道士教。
辛夘冬
作者：吴景奎
朝代：元

至正青龙在辛夘，三冬民物跻春台。虹霓屡向朝昏见，雷电长随风雨来。岂有星霜消瘴疠，只看桃李发条枚。天时人事都休问，且尽生前有限杯。
过临平
作者：吴景奎
朝代：元

舟过临平后，青山一点无。大江吞两浙，平野入三吴。逆旅愁闻雁，行庖只鲙鲈。风帆如借便，明日到姑苏。
过护国寺
作者：吴景奎
朝代：元

帝梦臣镠返故虚，汴京从此化青芜。直教卧榻人鼾睡，不复中原宋版图。阊阖草深藏虎豹，秭归月冷泣鱼凫。玉云飞去青山在，长绕莲宫压旧都。
过赵敬德别业
作者：吴景奎
朝代：元

结庐人境澹无心，空谷犹闻喜足音。自是胸中有丘壑，何须眼底见山林。清琴浊酒疏帘晚，嘉木幽篁小院阴。别业萧閒谁得似，浣花流水草堂深。
送人北归
作者：吴景奎
朝代：元

相逢衮衮别匆匆，酒沃离肠盏易空。急管繁弦悲落日，短衣疋马又西风。关河千里频回首，烽火三年叹转蓬。此去应须各强健，有书长寄北来鸿。
送叶鍊师
作者：吴景奎
朝代：元

云衣瑶佩思翩然，梦踏银桥桂影边。丹鼎结胎留姹女，绿章封事挟飞仙。三山只隔蓬莱树，七泽方栽华岳莲。夜半月明骑鹤去，紫箫吹在蔚蓝天。
送张伯翔
作者：吴景奎
朝代：元

掾曹辞满东阳郡，尚忆丹丘与若耶。掠鼠傅爰廷尉事，运筹决胜列侯家。遗书犹载千秋镜，归棹应随八月槎。意气相期在功业，不将别泪洒江花。
送张道士
作者：吴景奎
朝代：元

羊山踏碎白云堆，不见仙翁未肯回。小有洞中持节待，大罗天上散花来。丹崖翠壁参差见，琳馆琼宫迤逦开。借得初平双白鹤，月明骑上素华台。岁晚揆余初度日，梅花索笑共清妍。留连风月三千界，俯仰乾坤六十年。斥鴳海鹍齐小大，春猿秋鹤与周旋。但教强健加飧饭，莫把穷通更问天。
送张道士·其一
作者：吴景奎
朝代：元

羊山踏碎白云堆，不见仙翁未肯回。小有洞中持节待，大罗天上散花来。丹崖翠壁参差见，琳馆琼宫迤逦开。借得初平双白鹤，月明骑上素华台。
送张道士·其二
作者：吴景奎
朝代：元

岁晚揆余初度日，梅花索笑共清妍。留连风月三千界，俯仰乾坤六十年。斥鴳海鹍齐小大，春猿秋鹤与周旋。但教强健加飧饭，莫把穷通更问天。
送日者黄学海归江西
作者：吴景奎
朝代：元

黄君旧饮西江水，太华黄河归眼底。移家直上黄金台，袖染天香五云里。神游碧落鞭雷霆，六丁呵护青囊经。蓝袍掩映苍水佩，剑光倒射天冥冥。前身金华老仙伯，此生还作金华客。却厌缁尘点客衣，解组竟寻山水癖。生男有室女有家，买田筑室栽桑麻。秋风吹醒故园梦，清江碧嶂天之涯。去路不辞烟水隔，骨肉相欢头雪白。千年老鹤今来归，閤皂山前令威宅。
送钱思复进士赴会试
作者：吴景奎
朝代：元

手折蟾花第一枝，又乘官舰赴春闱。江峰晓梦湘灵瑟，云锦秋裁织女机。紫电早催龙尾化，绛霄行见凤毛归。中堂慈母占乌鹊，看取青衫映綵衣。
送黄鍊师绝句二首
作者：吴景奎
朝代：元

闻说谷城黄道士，素华台上见留侯。苍龙点得双睛了，骑绕仙人十二楼。葛洪井畔炼丹成，手把芙蓉礼太清。更觅缑山王子晋，碧桃花下听吹笙。
送黄鍊师绝句二首·其一
作者：吴景奎
朝代：元

闻说谷城黄道士，素华台上见留侯。苍龙点得双睛了，骑绕仙人十二楼。
送黄鍊师绝句二首·其二
作者：吴景奎
朝代：元

葛洪井畔炼丹成，手把芙蓉礼太清。更觅缑山王子晋，碧桃花下听吹笙。
采菊
作者：吴景奎
朝代：元

爽气浮西山，风烟澹原隰。悠然出衡门，佳节逢九日。众草萋以青，黄菊正秋色。采之不盈把，妙意良自得。谓能制颓龄，可泛忘忧物。驩言命壶觞，万事付酣适。永怀东篱人，俯仰已陈迹。
钱唐三茅观古梅五代时所植至正辛巳燬于火次韵
作者：吴景奎
朝代：元

三茅琳馆倚嶙峋，五季枯梅带藓痕。劫烧忽收香影去，孤根犹抱橛株存。翠禽梦断春无迹，玉树歌残月正昏。不作杜鹃归阆苑，为烦逋老赋招魂。
钱唐旅舍赠恽东阳和尚
作者：吴景奎
朝代：元

天女飞花不染衣，眼明心净见摩尼。蜮浮瘴水窥人影，凤立朝阳刷羽仪。积雪不移松柏操，故山频寄鹡鸰诗。三峰庵下孤云白，昨夜秋风长桂枝。
钱思复所赋灵槎集旧尝录遗后十年失其本稿思复以诗来徵用韵奉答
作者：吴景奎
朝代：元

先生江上醉吟时，正是湘君鼓瑟希。八月灵槎通析木，九天云锦落星机。篇章拜辱骊珠富，翰札徵求赵璧归。千里封题寄将去，湖山从此发清晖。
閒居
作者：吴景奎
朝代：元

慨想古人知用舍，绝怜奔走曳长裾。洛园五亩容君实，蜀客千年诵子虚。满地白云连野竹，绕门绿水浸秋蕖。脱巾自草閒居赋，客至从嗔礼法疏。
闰月书事
作者：吴景奎
朝代：元

提封百万海为疆，猛士如云守四方。楚塞烽烟南去急，燕山兵甲北来彊。总戎自信如颇牧，遣使悬知有暴张。多少英才思报国，手操长矢射天狼。
题太真睡起图
作者：吴景奎
朝代：元

兴庆池边花烂烂，清平调里思飘飘。玉环睡起娇无奈，背立东风酒半消。
题小景
作者：吴景奎
朝代：元

清江碧嶂白云飞，红树斜阳独鸟归。我画有声描不得，西风分付采元晖。
题鲜于伯机书桃源诗
作者：吴景奎
朝代：元

流水桃花驻客车，青松白石二仙居。鹅群不待崇虚致，茧纸争求困学书。丹灶云开光掩冉，琼林月上影扶疏。旧题满壁多风雨，欲卷跳龙上太虚。
风雨赤城旅夜书怀
作者：吴景奎
朝代：元

吾儿为客在黄山，我向丹丘岁又阑。千里乡关家信远，一灯风雨客毡寒。衣钩石角难行路，船趁潮头易上滩。须信故园归去好，梅花相伴竹平安。
风雨途中遇罗主簿杖履归北山
作者：吴景奎
朝代：元

花县哦松赋式微，杖藜风雨返郊扉。不将轩冕矜闾里，只似山林一布衣。陈梁未觉乌巾垫，儋耳何妨木屐归。旷士古来同一致，先生无意在轻肥。
香溪解缆
作者：吴景奎
朝代：元

解缆匆匆别思迟，汀洲日落暮烟微。故人劝我杯中酒，慈母为缝身上衣。几度客怀心欲折，一江秋水雁初飞。倚阑无限思亲意，底事西风久未归。
鹊有媒
作者：吴景奎
朝代：元

长林萧萧两乾鹊，牖户绸缪欣有托。雄飞望望杳不归，饮啄应怜堕矰缴。孀雌哺鷇成孤栖，月明不复从南飞。迢迢织女隔银浦，风多巢冷将畴依。花间双鹊能凸喜，来往殷勤道芳意。雄鸠佻巧鸩不媒，愿得灵脩几同类。斯须众鹊邀提壶，入林绕树声相呼。群飞尽弃遗一鹊，同室定偶携诸孤。彊彊和鸣如有道，求牡深惭雉鸣鷕。踰墙钻穴相窥从，重叹人而不如鸟。
龙飞亭
作者：吴景奎
朝代：元

谢公墩下万松围，上有华亭压翠微。五色流苏悬玉座，先皇曾引六龙飞。
春帖残句
作者：吴朝进
朝代：元

儿辈功名来铁定，老夫安乐直钱多。
丁巳赴湖广乡试晓发城月驿待友人周景沂不至诗以督之
作者：吴正卿
朝代：元

画角声残月影横，邻鸡多事管人行。滟杯满引防岚重，新句慵编爱驶轻。一宿蘧庐仁义熟，三生败石梦魂清。故人不至予怀渺，长笑出门天地明。
山村书事
作者：吴正卿
朝代：元

青山历历水粼粼，望眼空明诗料新。雅背日妍初过雨，马蹄风软不惊尘。馔无肉味知城远，邻有书声爱俗淳。明日江头重问渡，野人笑我是知津。
和郑生
作者：吴氏
朝代：元

慈亲未识意如何，不肯令君画翠蛾。自是杏花开较晚，梅花占得旧情多。
寄外
作者：吴氏
朝代：元

昔君曾奏三千牍，凛凛文风谁敢触？乡老荐贤亲献书，邦侯劝驾勤推毂。马头三控登长途，谓君此去离场屋。整顿罗裳出送君，珠泪盈盈垂两目。枕前一一向君言，马头犹自叮咛嘱。青衫寸禄早荣归，莫遣妾心成局促。秋天冬暮风雪寒，对镜懒把金蝉簇。梦魂夜夜到君边，觉来寂寞鸳鸯独。此时行坐閒窗纱，忍泪含情眉黛蹙。古人惜别日三秋，不知君去几多宿？山高水阔三千里，名利使人复尔尔。昔年曾拨伯牙弦，未遇知音莫怨天。去年又奏相如赋，汉殿依前还不遇。时人不知双字讹，平川倏忽起风波。当时南宫罢捷音，教妾沉吟杵中心。为君滴下红粉泪，红罗帐里湿鸳衾。愤愤调琴蝉鹊噪，默默吟诗怨桂林。千调万拨不成曲，争那胸中气相掬。千思万想不成诗，心如死灰自得知。料得君心当此际，已拚抛却閒田地。朝朝暮暮望君归，日在东隅月在西。碧落翩翩飞雁过，青山切切子规啼。望尽一月复一月，不见音容寸肠结。又闻君自河东来，夜夜不教红烛灭。鸡鸣犬吠侧耳听，寂寂不闻车马音。自此知君无定止，一片情怀冷如水。既无黄耳寄家书，也合随时寄雁鱼。日月逡巡又一年，何事归期竟杳然？堂上双亲发垂白，用尽倚门多少力。孟郊曾赋游子行，陟岵如何不见情。室中儿女亦双双，频问如何客异乡？异乡知是育才处，人情不免且契慕。低头含泪告儿女，游必有方况得所。八月凉风满道途，好整征鞍寻旧路。吾乡虽多俊秀才，往往怕君头角露。圣朝飞诏下来春，青毡早早慰双亲。飞龙公道取科第，男儿事业公卿志。笔下密密为君言，书中重重写妾意。秋林有声秋夜长，愿君莫把斯文弃。
□□□·托箕仙降笔
作者：吴氏女
朝代：元

缘惨双鸾，香魂犹自多迷恋。芳心密语在身边，如见诗人面。又是柔肠未断。奈天不从人愿。琼消玉减，梦魂空有，几多愁怨。
木兰花慢·和郑禧
作者：吴氏女
朝代：元

爱风流俊雅，看笔下，扫云烟。正困倚书窗，慵拈针线，懒咏诗篇。红叶未知谁寄，慢踌躇、无语小窗前。燕子知人有意，双双飞度花边。殷勤一笑问英贤。夫乃妇之天。恐薛媛图形，楚材兴叹，唤醒当年。叠叠满枝梅子，料今生、无分共坡仙。赢得鲛绡帕上，啼痕万万千千。
木兰花慢·和郑禧
作者：吴氏女
朝代：元
体裁：词

爱风流俊雅，看笔下，扫云烟。正困倚书窗，慵拈针线，懒咏诗篇。红叶未知谁系，慢踌躇、无语小阑前。燕子知人有意，双双飞度花边。殷勤一笑问英贤。夫乃妇之天。恐薛媛图形，楚材兴念，唤醒当年。累累满枝梅子，料今生、无分共坡仙。赢得鲛绡帕上，啼痕万万千千。
木兰花慢·和郑禧
作者：吴氏女
朝代：元

看红笺写恨，人醉倚，夕阳楼。正故里梅花，才传春信，先认儒流。此生料应缘浅，绮窗下、雨怨共云愁。如今杏花娇艳，珠帘懒下银钩。丝萝乔树欲依投。此景两悠悠。恐莺老花残，翠嫣红减，辜负春游。蜂媒问人情思，总无言、应只自低头。梦断东风路远，柔情犹为迟留。
病中荅郑生诗·其一
作者：吴氏女
朝代：元
体裁：七言绝句

泪珠滴滴湿香罗，病里芳肌瘦减多。莫怪夜来春梦浅，不知今日定如何。
病中荅郑生诗·其二
作者：吴氏女
朝代：元
体裁：七言绝句

青衣扶起鬓云偏，病里情怀最可怜。已是恹恹无气力，强抬纤手写云笺。
西江月·托箕仙降笔
作者：吴氏女
朝代：元
体裁：词

今日瑶池大会，群仙不肯来临。真华传语郑郎君，记得相嘲妒行。好个木兰花慢，休题相契分明。君还要问那香魂，正在仙宫听命。
西江月·托箕仙降笔（原无调名据律补）
作者：吴氏女
朝代：元

今日瑶池大会，群仙不肯来临。真笔传语郑郎君，记得相嘲妒行。好个木兰花慢，休题相契分明。君还要问那香魂，正在仙宫听命。
吹箫歌赠金精山人陈天佑
作者：吴汉仪
朝代：元

金精之山何岧峣，夜深明月凉萧萧。中有可人好丝竹，抱明月兮吹洞箫。箫声呜呜响空碧，潜蛟起舞山魈泣。含宫嚼羽妙入神，月落参横朔风急。曲中却忆秦楼女，秦楼缥缈知何许。鸣凤双飞竟不还，至今遗事传千古。君留吴中犹未发，我亦知君调殊绝。明朝却赋归去来，吹箫还弄金精月。
赠楚山乐路教之金陵谒御史
作者：吴汉仪
朝代：元
体裁：七言律诗

官满丰城车载膏，远从建邺觅同袍。雨香芹泮春风转，霜重柏台秋气高。青眼故人加顾盻，丹心即日表英豪。金陵山水多佳丽，伴客登临莫惮劳。
二月八日驾幸柳林
作者：吴浩
朝代：元
体裁：七言律诗

早步廊街曙色红，圣时蒐乘理车攻。高驼载宝氍毹丽，驯象腾车翡翠重。夹道香烟春郁郁，接天御气晓溶溶。亦知奏赋长杨近，五采光华起六龙。
灯花
作者：吴浩
朝代：元
体裁：七言律诗

双心灿灿夜深红，生处元非造化工。弄影自留孤艳在，得名偶与众芳同。乍开亦自矜春色，欲谢还如恨晓风。蝴蝶定知终莫见，祗应飞入梦魂中。
夏日燕东皋亭
作者：吴海
朝代：元

展席俯清池，倚槛盼层巘。苗绿满平畴，草秀被长坂。风度荷气清，日移树阴转。长笑天为高，汎观心自远。良时会岂易，莫待岁华晚。
游七岩寺同行诸君子
作者：吴海
朝代：元

罗田众山中，七岩独高秀。经营将半载，宿愿始得副。缘云攀鸟道，十步九？？。刚飙从北来，岩谷尽号噭。促步赴层巅，依石避野烧。郁然烟燄交，歘若雷电绕。其势吁可畏，僮仆尽惊走。须臾得少息，方觉性命有。列坐咸自庆，啖胾酌大斗。阴阳却变化，霏雨垂白昼。痴云迷海屿，昏雾失林薮。归途畏虎迹，惨惨暝色厚。幽怀莫能写，造次宜自咎。述此成短章，聊用纪邂逅。
游七岩寺同行诸君子
作者：吴海
朝代：元
体裁：古风

罗田众山中，七岩独高秀。经营将半载，宿愿始得副。缘云攀鸟道，十步九��。刚飙从北来，岩谷尽号噭。促步赴层巅，依石避野烧。郁然烟燄交，歘若雷电绕。其势吁可畏，僮仆尽惊走。须臾得少息，方觉性命有。列坐咸自庆，啖胾酌大斗。阴阳却变化，霏雨垂白昼。痴云迷海屿，昏雾失林薮。归途畏虎迹，惨惨暝色厚。幽怀莫能写，造次宜自咎。述此成短章，聊用纪邂逅。
游七岩寺同行诸君子
作者：吴海
朝代：元

罗田众山中，七岩独高秀。经营将半载，宿愿始得副。缘云攀鸟道，十步九𠿕𧇠。刚飙从北来，岩谷尽号噭。促步赴层巅，依石避野烧。郁然烟燄交，歘若雷电绕。其势吁可畏，僮仆尽惊走。须臾得少息，方觉性命有。列坐咸自庆，啖胾酌大斗。阴阳却变化，霏雨垂白昼。痴云迷海屿，昏雾失林薮。归途畏虎迹，惨惨暝色厚。幽怀莫能写，造次宜自咎。述此成短章，聊用纪邂逅。
游郎官峰
作者：吴海
朝代：元

连山如波涛，高峰荡云日。萃然孤杓耸，其势孰可匹。危攀将欲飞，俯瞰觉自失。罗田几聚落，端坐见纤悉。南延川源深，北望海水出。处高视益远，缩地岂有术。天寒霜露交，收穫事已毕。仍年蝗旱馀，民物尽萧瑟。遘兹得非幸，惆怅宁具述。
送傅德谦还临川
作者：吴海
朝代：元

傅君隘流俗，举步追古人。古人去已远，斯道为荆榛。出门抱高志，区区向谁陈？十年江海上，漂泊但一身。念我德不孤，邂逅遂见亲。相知宁苦晚，不觉逾三春。精微共探讨，议论发清新。谊合然诺重，途穷忧思频。如何语离别，使我意酸辛。酸辛不在别，欲留我何贫。闽水东赴海，楚山西入秦。春波正浩荡，谁能知其津？
括苍洞
作者：吴淳
朝代：元
体裁：七言律诗

五云深处即蓬莱，岩谷㟏岈十洞开。瑶草丹霞连委羽，桃花流水接天台。斗坛月落鸾笙远，珠馆风清鹤驾回。洞里仙人如有待，春明朝罢早归来。
句
作者：吴漳
朝代：元

平野北连钟阜远，大江东抱石城流。
与张仲美别仍用前韵二首
作者：吴澄
朝代：元

乡邻应怪我，何以独归迟？木末芙蓉发，帘前果裸垂。夜寒知露重，秋老验星移。南浦今番别，重来傥可期。已了公家事，归寻小洞天。友吟留别句，官办送归船。夜月各千里，秋风又一年。但当频寄字，悃恳问安眠。
与张仲美别仍用前韵二首·其一
作者：吴澄
朝代：元

乡邻应怪我，何以独归迟？木末芙蓉发，帘前果裸垂。夜寒知露重，秋老验星移。南浦今番别，重来傥可期。
与张仲美别仍用前韵二首·其二
作者：吴澄
朝代：元

已了公家事，归寻小洞天。友吟留别句，官办送归船。夜月各千里，秋风又一年。但当频寄字，悃恳问安眠。
临川野老自赞
作者：吴澄
朝代：元
体裁：赞

身形瘦削，春林独鹤。眼睛闪烁，秋霄一鹗。远绝尘滓，大同寥廓。自鸣自和，自歌自乐。
临江仙
作者：吴澄
朝代：元

去岁家山重九日，西风短帽萧疏。如今景物几曾殊。舒州城下月，未觉此身孤。胜友二三成草草，只怜有酒无茱。江涵万象碧霄虚。客星何处是，光彩近辰居。
临江仙九日，舟泊安庆城下，晚歇临江水驿
作者：吴澄
朝代：元

景佳甚，与徐道川方复齐况肩吾方清之驿亭草酌。子文京侍以殊乡又逢秋晚分韵，得殊字，赋临江仙去岁家山重九日，西风短帽萧疏。如今景物几曾殊。舒州城下月，未觉此身孤。胜友二三成草草，只怜有酒无茱。江涵万象碧霄虚。客星何处是，光彩近辰居。
为舒景春赋东皋
作者：吴澄
朝代：元

东皋种杏者，今住杏花村。收谷虎卫道，衔珠蛇报恩。窗红开晓沴，草碧验春温。岂待閒舒啸，柏湖真有孙。
九日登楼
作者：吴澄
朝代：元

黄叶黄花竞献新，德星来聚此相亲。云烟暮色楼头眼，风雨秋声客里人。诗兴悠悠千载事，酒杯盎盎一时春。其期白首各自爱，莫负乾坤七尺身。
九皋亭
作者：吴澄
朝代：元

亭皋界分与天宽，小小园林望转安。门外图书聊作府，庭前花卉静宜栏。清怀不遣尘埃到，好句留将久远看。放鹤从教云里去，也应回顾此江干。
书李伯时九歌图后
作者：吴澄
朝代：元

李家画手入神品，楚贤流风清凛凛。谁遣巫阳叫帝阍，为招江上归来暾。音纷纷，音纷纷，柱高辰远聪不闻，扶桑初瞰海横云。司命播物泥在钧，洪纤厚薄无齐云。公无渡，公无渡，冲风起，螭鼋怒，夜猿啾啾天欲雨。天欲雨，迷归路，岁晏山中采兰杜。灵修顾，顾复去，莫怨瑶台神女妒。坎坎鼓，进芳醑，耻作蛮巫小腰舞。千年往事今如新，摩挲旧画空怆神。腾身轻举一回首，楚天万里江湖春。
代柬曾小轩谢冯笔蜡纸之贶
作者：吴澄
朝代：元

束缚山中豪，寸管入时操。几微见锋锐，可敌古铅刀。江人有妙悟，匪直取价高。坡公诧葛吴，蔡澡朱所褒。迩来浙西冯，声实相朋曹。小技足名世，屠龙宁自劳。
八骏图
作者：吴澄
朝代：元

阴山铁骑千千匹，雨鬣霜蹄神鬼出。风驰云合暗中州，蹂尽东宾西饯日。岂皆騕袅与蜚黄，拓土开基功第一。忽于纸上见八骏，穆满所乘最超逸。如今已死骨亦朽，漫向毫端趁毛质。当时造御天上艺，仅到瑶池王母室。暮雪霏霏《黄竹》歌，日行三万竟如何？逢时莫问才高下，只与论功孰少多。
再和林提举韵
作者：吴澄
朝代：元

昼日閒庭步，秋云万里天。眼前俱实际，身外一随缘。得意浑忘老，论交岂问年。此中真乐在，不要华山眠。
叠叶梅
作者：吴澄
朝代：元

罗浮梦断杳无踪，冰雪仙姿两两逢。缟袂怯单寒后袭，粉妆嫌薄晓来浓。迎风一笑知颜厚，临水相看见影重。道眼只将平等视，玉环飞燕总天容。
句
作者：吴澄
朝代：元

浩歌归去浑无事，栖碧山前月上东。
句
作者：吴澄
朝代：元

百年竹木青春在，一院香花白昼閒。屋头月上元无夜，树杪风来若有期。花香静昼微风里，草色深春一树馀。金镜南飞光欲半，银潢西去寂无声。定非战国谈天衍，疑是仙家缩地房。秋陇故园迷蝶梦，晓窗客枕厌鸡声。
和桃源行效何判县钟作
作者：吴澄
朝代：元

冀州以北健蹄马，一旦群嘶庐霍下。睢阳不遇双貂公，总是开关迎拜者。燎原燄燄春复春，不惟捧水惟益薪。海门浪沸会稽坼，血泪交流草莽臣。举手日边远与近，不知官守何人问？仲连未即蹈东海，元亮至今尚东晋。桃源深处无腥尘，依然平日旧衣巾。拟学渔郎棹舟入，韩良宁忍终忘秦。
和逯公谨
作者：吴澄
朝代：元

萧然非俗亦非僧，尚被红尘浣姓名。辜负东篱今岁菊，客窗晨树听鸡鸣。
夜坐次韵
作者：吴澄
朝代：元

物情自适更谁禁，草际萤飞鸟宿林。鲁叟尔来无梦寐，蜀庄此去只冥沈。客中又见秋风起，夜半初闻木叶吟。凉意逼人眠不得，坐看孤月到天心。
奉题樵云吟藁以畀其子
作者：吴澄
朝代：元

读尽樵云野叟诗，樵歌犹似入云时。歌声未共樵柯烂，底处樵家有此儿。
客中即事次韵元复初郊行
作者：吴澄
朝代：元

客中又过二分春，闻道千红百紫新。雨到庭隅长芳草，日窥窗隙弄游尘。悬知万里只如此，孤坐一堂还可人。不信却须凌倒景，九天楼阁倚长身。
客中即事次韵元复初郊行·其一
作者：吴澄
朝代：元

急雨连宵井也浑，城居寥落似山村。停披尽看书堆案，绝饮空馀酒满樽。日有虚皇相伴侣，时逢嘉客细评论。青灯一室长如昼，未觉门前四野昏。
寄题无波亭
作者：吴澄
朝代：元

长江远壑几飙回，雪屋银山巨浪摧。最喜此中澄一镜，微风不动月常来。
寿王讲师
作者：吴澄
朝代：元

欲雪未雪云黯黑，不知此日神仙谪。桃实今经几度红，梅花仍似当年白。厌向闽山食荔蕉，喜来江浦访鸾箫。广文客舍寒如许，自有春风长药苗。
小孤山
作者：吴澄
朝代：元
体裁：七言律诗

三十年前东下时，开篷曾赋小孤诗。风涛如许相冲激，天柱迄今无改移。长愿江流平似镜，坐看舟客去如驰。悠悠此日登临意，付与浔阳循吏知。
建康西江避暑用滕玉霄韵
作者：吴澄
朝代：元

石头城下看淮山，羡杀白云终日閒。寄语醉中彭泽令，如何飞倦始知还。
张道人开华盖山路
作者：吴澄
朝代：元

我家紫玄洞天前，洞天仰与天相连。羊肠诘曲石荦确，每欲飞上愁攀缘。道人可是坚愿力，开辟大道何坦然。一跻从此出世外，着我直透昆崙巅。浮丘握手莞尔笑，与子别去何千年。
彭泽遇成之之京都
作者：吴澄
朝代：元

人世茫茫名利场，青年快意一观光。顾余白发归来晚，羞过渊明五柳庄。
彭泽遇成之之京都
作者：吴澄
朝代：元

人海茫茫名利场，盛年快意一观光。顾予白发归来晚，羞过渊明五柳庄。
怀黄县丞时避乱寓华盖山
作者：吴澄
朝代：元

丞君丞君天一所，十日不共床头语。粤从天纪涣散来，大半英雄化儿女。举世张颐啖粪壤，君独吐之不肯茹。举世眯目蒙埃尘，君独去之不肯处。大鹏垂翅何人怜，神龙失水痴獭侮。当道林林立虎豺，深山处处多蛇鼠。不堪啸聚没复出，近来眠食闻几阻。奔逃无间天阴晴，腹背浴汗头沐雨。心如清水到底洁，身寄白云深处住。伯夷叔齐上追踪，浮丘王乔与为侣。洞岩殷殷生风雷，仙馆沈沈锁烟雾。山蔬可羹买米炊，何须更学农与圃。有儿读书绍家风，有客清谈忘世务。我自远来亦云乐，寻又别去徒延伫。二亲定省不可旷，安得终岁矻矻万仞冈头论今古。
方壶图
作者：吴澄
朝代：元

信是苍厓画作仙，等閒幻出小罗天。太师铁画家藏旧，云黯烟昏四十年。忠臣死去去成仙，住在方壶大洞天。此境移来落尘世，也留遗迹伴千年。
方壶图·其一
作者：吴澄
朝代：元

信是苍厓画作仙，等閒幻出小罗天。太师铁画家藏旧，云黯烟昏四十年。
方壶图·其二
作者：吴澄
朝代：元

忠臣死去去成仙，住在方壶大洞天。此境移来落尘世，也留遗迹伴千年。
昼坐次韵
作者：吴澄
朝代：元

静中不觉暑难禁，况复身居七宝林。槐国避焚封蚁出，石盆趋冷戏鱼沈。蚊将伺暮深深聚，蝉未知秋恳恳吟。只有道人方燕坐，清香一缕起炉心。
木兰花慢·三用韵
作者：吴澄
朝代：元

好风流诗老，双鬓上，雪霜稠。忆少壮欢娱，呼鹰逐兔，走马飞球。春风断肠柔唱，拚千金一笑破娇羞。此日花时意气，当年梦里扬州。客床百尺卧危楼。往事总悠悠。把湖海人豪，消磨变换，洙泗天游。应知裂麻司业，为前时、谏舌颇多愁。今去却堪痛饮，瓮头有酒频篘。
木兰花慢·再用韵
作者：吴澄
朝代：元

正群芳开遍，花簇簇，蕊稠稠。看艳杏夭桃，蒸霞作糁，辊绣成球。天然素肌仙质，对秾妆艳饰似含羞。痴绝京华倦客，贪眷忘却南州。传闻天上玉为楼。此事付悠悠。且白昼风前，黄昏月下，烂熳同游。神疑藐姑冰雪，又何须、一醉解千愁。自有壶中胜赏，酿来玉液新篘。
木兰花慢·和杨司业梨花
作者：吴澄
朝代：元
体裁：词

是谁家庭院，寒食后，好花稠。况墙外秋千，昼喧风管，夜灿星毬。萧然独醒骚客，只江蓠汀若当肴羞。冰玉相看一笑，今年三月皇州。底须歌舞最高楼。兴味尽悠悠。有白雪精神，春风颜貌，绝世英游。从教对花无酒，这双眉、应不惹闲愁。那更关西夫子，许来同醉香篘。
木兰花慢·和杨司业梨花
作者：吴澄
朝代：元

是谁家庭院，寒食后，好花稠。况墙外秋千，昼喧风管，夜灿星球。萧然独醒骚客，只江蓠汀若当肴羞。冰玉相看一笑，今年三月皇州。底须歌舞最高楼。兴味尽悠悠。有白雪精神，春风颜貌，绝世英游。从教对花无酒，这双眉、应不惹闲愁。那更关西夫子，许来同醉香篘。
木兰花慢·四用韵
作者：吴澄
朝代：元

看风花烟柳，浓又淡，少还稠。有小巧微虫，垂天布网，转地抟球。冲融一般春意，只啼莺语燕向人羞。收取尘间乐事，都归杓里舒州。绮筵珍馔醉青楼。光景信悠悠。柰蚋队虾群，空中聚散，水上浮游。谁知太和真趣，本无愁、何用更浇愁。问字频来未已，漉巾不要亲篘。
木兰花慢三用韵原误作兹据何抄本改
作者：吴澄
朝代：元

好风流诗老，双鬓上，雪霜稠。忆少壮欢娱，呼鹰逐兔，走马飞球。春风断肠柔唱，拚千金一笑破娇羞。此日花时意气，当年梦里扬州。客床百尺卧危楼。往事总悠悠。把湖海人豪，消磨变换，洙泗天游。应知裂麻司业，为前时、谏舌颇多愁。今去却堪痛饮，瓮头有酒频＊。
木兰花慢再用韵原误作，兹据何抄本改
作者：吴澄
朝代：元

正群芳开遍，花簇簇，蕊稠稠。看艳杏夭桃，蒸霞作糁，辊绣成球。天然素肌仙质，对浓汝艳饰似含羞。痴绝京华倦客，贪眷忘却南州。传闻天上玉为楼。此事付悠悠。且白书风前，黄昏月下，烂熳同游。神疑藐姑冰雪，又何须、一醉解千愁。自有壶中胜赏，酿来玉液新＊。
木兰花慢和杨司业梨花
作者：吴澄
朝代：元

是谁家庭院，寒食后，好花稠。况墙外秋千，书喧风管，夜灿星球。萧然独醒骚客，只江蓠汀若当肴羞。冰玉相看一笑，今年三月皇州。底须歌舞最高楼。兴味尽悠悠。有白雪精神，春风颜貌，绝世英游。从教对花无酒，这双眉、应不惹闲愁。那夏关西夫子，许来同醉香＊。
木兰花慢四用韵
作者：吴澄
朝代：元

看风花烟柳，浓又淡，少还稠。有小巧微虫，垂天布网，转地抟球。冲融一般春意，只啼莺语燕向人羞。收取尘间乐事，都归杓里舒州。绮筵珍馔醉青楼。光景信悠悠。柰蚋队虾群，空中聚散，水上浮游。谁知太和真趣，本无愁、何用更浇愁。问字频来未已，漉巾不要亲＊。
次韵息窝道人
作者：吴澄
朝代：元

三年只影落天涯，望极南云眼欲花。道上已惊仙枕梦，河边误泛客星槎。枣梨秋熟供新饭，桃李春荣满旧家。喜得息窝消息好，黄金粲粲待披沙。
次韵息窝道人远寄
作者：吴澄
朝代：元

饮罢金盘玉露杯，和阳消息到寒梅。月华夜照昆崙顶，雪浪春融滟滪堆。此事一行嗟便废，迷途未远幸归来。高斋久久高人迹，砌面重重封绿苔。
次韵杨司业
作者：吴澄
朝代：元

春夏华荣变衰歇，颓飙刮肌山露骨。骚人望秋悲泬寥，忽见小春梅蕊发。顿然喜气排寒冬，不管天令严鈇钺。古来蹈道如蹈水，与汩与齐偕出没。坐中白昼对羲皇，门外黄埃自城阙。只怜郭璞注虫鱼，或误蔡谟啖蜞？。争似冥冥云翼远，静看滑滑霜蹄蹶。公桑十亩迩洙泗，我菊一区连楚越。悬知真乐在曲肱，到处扁舟堪散发。我能振袂从公游，分我南溪半风月。
次韵杨司业
作者：吴澄
朝代：元
体裁：古风

春夏华荣变衰歇，颓飙刮肌山露骨。骚人望秋悲泬寥，忽见小春梅蕊发。顿然喜气排寒冬，不管天令严鈇钺。古来蹈道如蹈水，与汩与齐偕出没。坐中白昼对羲皇，门外黄埃自城阙。只怜郭璞注虫鱼，或误蔡谟啖蜞�。争似冥冥云翼远，静看滑滑霜蹄蹶。公桑十亩迩洙泗，我菊一区连楚越。悬知真乐在曲肱，到处扁舟堪散发。我能振袂从公游，分我南溪半风月。
次韵杨司业牡丹
作者：吴澄
朝代：元

谁是旧时姚魏家，喜从官舍得奇葩。风前月下妖娆态，天上人间富贵花。化魄他年锁子骨，点唇何处箭头砂？后庭玉树闻歌曲，羞杀陈宫说丽华。
次韵杨司业牡丹
作者：吴澄
朝代：元

谁是旧时姚魏家，喜从官舍得奇葩。风前月下妖娆态，天上人间富贵花。化魄他年锁子骨，点唇何处箭头砂？后庭玉树闻歌曲，羞杀陈宫说丽华。公诗态度霭祥云，绮语天香一样新。楮叶雕锼空费力，杨花轻薄不胜春。老成此日名园主，俊乂同时上国宾。乐事赏心涵造化，拨根未逊洛中人。
次韵杨司业牡丹·其二
作者：吴澄
朝代：元

公诗态度霭祥云，绮语天香一样新。楮叶雕锼空费力，杨花轻薄不胜春。老成此日名园主，俊乂同时上国宾。乐事赏心涵造化，拨根未逊洛中人。
次韵灵兴避暑
作者：吴澄
朝代：元

书窗候曙色，纸白朝复朝。自闻雨声断，不厌日气歊。一襟夏籁爽，万虑春冰消。空中九畹香，飘下袭桂椒。夜堂月影清，剧谈神境超。晓辔露蹄湿，前瞻天宇昭。灵峰存旧迹，方士构新寮。共寻幽栖胜，未计归程遥。忽悟种植理，嘉禾生柔苗。回眸睇仙娥，示以髧髧髫。叩头礼阿母，赐以婉婉娇。黍炊邯郸枕，树响箕山瓢。食已问前路，征人趁良宵。此时别绪恶，风纛寸心摇。明晨喜机动，霞晕双脸潮。梦云兰茁芽，惊见梓附桥。先期合桐君，为子歌椒聊。登阁望芙蓉，麻烟起蒸窑。悬知及问子，笑语谷口嚣。亲欢怡怡奉，客话款款邀。广厦足清美，高田尚枯焦。萃翁纳沟愧，长愿阴阳调。彼哉隔幻膜，豢养祗自骄。谁怜作苦者，尘甑午腹枵。道眼洞一视，仁声彻层霄。脱除小窠臼，蜕壳非蝉蜩。
次韵玉清避暑
作者：吴澄
朝代：元

廛西水北有佳处，五月六月泠泠风。移将上界清净下，岂与尘世热恼同。若人睡厌黄琉璃，晓梦惊走红守宫。起来忽忽动逸兴，倒指畴昔闲过从。相邀采真无何境，嗒然熟视谁长雄。谈边了悟蝉蜕壳，区中局促鸟在笼。杯行笑语各忘倦，西景徐射宝藏东。归来剩带烟霞馥，一眉初月浮高空。新诗追纪昨游胜，泉思涌出清无穷。善观惭我非季子，世业早已荒寿梦。况加白雪不易和，欲待他日不匆匆。坐间政尔挥白羽，门外又报来青童。和篇两地一时至，灿灿星斗罗璇穹。旋温镬汤抽茧绪，陡觉平陆生奇峰。拟代移文谢幕府，且卷片玉还冰翁。
次韵王学士七夕新秋
作者：吴澄
朝代：元

煌煌桴鼓引双旌，道是天孙大礼成。金镜南飞光欲半，银潢西去寂无声。佳期一夕人谁见，别思千年恨未平。最怪河东五星丽，应嫌抱拙要中更。
次韵胡器之问病
作者：吴澄
朝代：元

莺声睍睆燕差池，春到閒中日更迟。偶蹑清都陪净侣，谁知胜境即良医。屋头月上元无夜，树杪风来似有期。坐客屡谈浑忘答，问余还职在何时。
歌风台
作者：吴澄
朝代：元

黄屋巍巍万乘尊，千秋游子故乡魂。韩彭自取夷三族，平勃那堪托后昆。湛露迄今王迹熄，大风终古霸心存。当时尽自规模远，谁起河汾与细论。
水调歌头·次韵寄皮达观（四印斋本原无题兹据永乐大典卷一万四千三百八十一寄字韵补）
作者：吴澄
朝代：元

四垂云晻暧，一夏雨溟蒙。千奇百怪惊人，海蜃眩青红。谁道谷城黄石，混迹长安紫陌，九万里培风。静夜欻澄霁，皎月丽天中。问今年，年几许，尚童蒙。憨痴自笑，能裨造化竟何功。岂意京华倦客，忽得蓬莱妙唱，流响韵商宫。此去两神剑，终久会雌雄。
水调歌头次韵寄皮达观（四印齐本原无题兹
作者：吴澄
朝代：元

四垂云＊暧，一夏雨溟蒙。千奇百怪惊人，海蜃眩青红。谁道谷城黄石，混迹长安紫陌，九万里培风。静夜？澄霁，皎月丽天中。问今年，年岁许，尚童蒙。憨痴自笑，能裨造化竟何功。岂意京华倦客，忽得蓬莱妙唱，流响韵商宫。此去两神剑，终久会雌雄。
江西秋闱分韵
作者：吴澄
朝代：元

一天秋意满，淡泊散微叆。羁栖滞公馆，朓朒忽已再。佳辰遘九日，节物两冥昧。东篱黄花吐，应笑我安在。天网罩群髦，驱使及我辈。白袍蚁蜂聚，黑字蛇蚓态。居然三千牍，负以几牛背。妍媸属镜鉴，舛驳混铅黛。披条索其华，掇撷纷琐碎。临文费三思，抚几时一嘅。皇心天广远，鸿泽海汪濊。猗欤际休明，光垢勇砺淬。谁能日锄耨，沃衍有荒秽。继今获小成，力学期大耐。异时国君臣，彪炳丽昭代。此中断金侣，清气浮沆瀣。缱绻胶漆情，颉颃璚瑶佩。忽谓岁华徂，共希贤哲配。道崇极所跻，厚德重弥载。临别无媚言，努力各自爱。
泗河
作者：吴澄
朝代：元

泗堤四望尽平原，丛苇荒茅十室烟。淮北更无生草地，江南已是落花天。阴风汹汹浮孤艇，春雨濛濛冥一川。只有渔翁犹世业，长蓑短笠浅滩前。
渡江云·揭浩斋送春
作者：吴澄
朝代：元
体裁：词

名园花正好，娇红殢白，百态竞春妆。笑痕添酒晕，丰脸凝脂，谁与试铅霜。诗朋酒伴，趁此日、流转风光。尽夜游、不妨秉烛，未觉是疏狂。茫茫。一年一度，烂熳离披，似长江去浪。但要教、啼莺语燕，不怨卢郎。问春春道何曾去，任蜂蝶、飞过东墙。君看取，年年潘令河阳。
渡江云·揭浩斋送春和韵
作者：吴澄
朝代：元
体裁：词

名园花正好，娇红殢白，百态竞春妆。笑痕添酒晕，丰脸凝脂，谁与试釭霜。诗朋酒伴，趁此日、流转风光。尽夜游、不妨秉烛，未觉是疏狂。茫茫。一年一度，烂熳离披，似长江去浪。但要教、啼莺语燕，不怨卢郎。问春春道何曾去，任蜂蝶、飞过东墙。君看取，年年潘令河阳。
渡江云揭浩齐送春
作者：吴澄
朝代：元

名园花正好，娇红白，百态竞春妆。笑痕添酒晕。丰脸凝脂，谁为试铝霜。诗朋酒伴，趁此日流转风光。尽夜游不妨秉烛，未觉是疏狂。茫茫。一年一度，烂漫离披，似长江去浪。但要教啼莺语燕，不怨卢郎。问春春道何曾去，任蜂蝶飞过东墙。君看取，年年潘令河阳。
湖口阻风登江矶山观涛
作者：吴澄
朝代：元

狂风吹人浑欲倒，瑟瑟寒声动秋草。扪萝径上矶头山，万顷江湖波浩渺。怒鳞云鬣奔腾来，眩目快心千样好。向曾观海难为观，回首匡庐青未了。玄云作帽深蒙头，五老藏昂元不老。何时月夜水镜净，漭荡澄虚纳苍昊。著我峰尖伴老人，坐看海东红日杲。
燕城
作者：吴澄
朝代：元

燕络中原东北去，吴通上国古今奇。五千里外只如此，数百年来幸见之。吊望诸坟吾有泪，击渐离筑世无知。西山绵亘三关险，日日毡车铁马驰。
玉霄诗赠王成教谕
作者：吴澄
朝代：元

玉霄山人通身酒，淋漓醉墨龙蛇走。偶然山边行一匝，揽取云烟十之九。如何止分山半截，不谓此山可全有。归来小立象山巅，俯视群山俱培塿。
用赠李粲然韵述怀
作者：吴澄
朝代：元

故里香粳滑欲流，归田计晚愧迟留。悬知海上三山客，尘视人间万户侯。南去日寻吴市卒，北来欢共李仙舟。玄翁一室浑无白，谁识王龚贡鲍优。
用鲁山段录事和李佥士丁麻姑韵时段奉宪檄赈济
作者：吴澄
朝代：元

咿轧篮舆从事衫，泥途滑滑石巉巉。急援野莩填沟壑，敢避行难似陇函。春气顿回萎草木，长林惊见古松杉。一夫弗获真吾愧，谁道鲁山非傅岩。
立春日寓北方赋雪诗
作者：吴澄
朝代：元

腊转洪钧岁已残，东风剪水下天坛。剩添吴楚千江水，压倒秦淮万里山。风竹婆娑银凤舞，云松偃蹇玉龙寒。不知天上谁横笛，吹落琼花满世间。
谈经次韵夏编修
作者：吴澄
朝代：元

六经在天下，浩瀚若河汉。东流竟日夜，万世资溉灌。辽哉去圣久，原远末益散。竞持郢书说，孰别鲁鼎赝。鸡鹖物之微，犹自了晨旦。云胡有目人，莫睹星宿烂。新安巨子出，毫缕密分辨。嗟予童而习，弱质少勇悍。续绠钩其深，事倍功未半。吾乡有奇彦，京国逞纵观。顾予齑梦中，快甚汤液汗。妙句发心声，严严气魁岸。相期五色瓜，剖实得犀瓣。
谒金门·依韵和孤蟾四阕
作者：吴澄
朝代：元

如何喜。自喜自知可矣。天地与人同一理。世间知者几。六十循环卦气。岁岁二分二至。坎险何妨离附丽。共谁研底里。
谒金门依韵和孤蟾四阕
作者：吴澄
朝代：元

如何喜。自喜自知可矣。天地与人同一理。世间知者几。六十循环卦气。岁岁二分二至。坎险何妨离附丽。共谁研底里。如何乐。□见孤蟾轮廓。莫道个中难捉摸。细寻应会错。斫桂吴生善谑。管甚高深广博。记取嫦娥端的约。当空圆不落。如何快。认得吾庐堪爱。虚敞玲珑无障碍。主人常只在。得此非因赐赉。得此非因赌赛。占断这些境界。僦来成永买。如何悟。静看风前雪絮。飘落晴光明媚处。易？还似露。大笑忽然回顾。日在天心几度。八万里中元不暮。往来经熟路。
豫章贡院即事奉和云林提举晚春閒居旧韵
作者：吴澄
朝代：元

客里秋光好，归心不厌迟。墙低孤塔见，院静一帘垂。隔纸闻风怒，临阶看日移。宛然似三径，未负菊花期。
贡院中和张仲美
作者：吴澄
朝代：元

墙外浮屠压古城，案头文字浩纵横。不辞霜鬓年华老，又办天朝岁贡英。秋陇故园迷蝶梦，晓窗客枕厌鸡声。何当孺子亭前去，省想高风浣俗情。
贡院校文用张仲美韵二首
作者：吴澄
朝代：元

棘闱校艺日如年，生怕谈经说用燕。执笔敢矜修月手，称心得似顺风船。鉴衡遇物元无意，竹帛书名固有天。裁决至公还自乐，赓诗何惜费长笺。文弊东都六百年，初唐犹似说张燕。障川亦有回澜手，航海应无到岸船。韩祖苏孙星北斗，周情孔思日中天。与君共此谈生事，敝帚千金一幅笺。
贡院校文用张仲美韵二首·其一
作者：吴澄
朝代：元

棘闱校艺日如年，生怕谈经说用燕。执笔敢矜修月手，称心得似顺风船。鉴衡遇物元无意，竹帛书名固有天。裁决至公还自乐，赓诗何惜费长笺。
贡院校文用张仲美韵二首·其二
作者：吴澄
朝代：元

文弊东都六百年，初唐犹似说张燕。障川亦有回澜手，航海应无到岸船。韩祖苏孙星北斗，周情孔思日中天。与君共此谈生事，敝帚千金一幅笺。
赠人求赙
作者：吴澄
朝代：元

德甫死数月，家贫不能葬。其子泣告予，听之为惆怅。予谓其子曰，今日汝宜往。汝父在世时，满眼知识广。高闳惯奔走，所事尽豪爽。资财既饶裕，意气亦倜傥。故人之子至，宁不动念想。生死见情谊，真实非勉强。应有郭元振，钱送几万镪。应有柳仲涂，金馈几千两。尧夫清廉吏，麦且五百饟。子瞻酸寒儒，绢且四十丈。彼但抽毡毛，此已归泉壤。汝其试扣门，伫看赙盈帑。予助嗟薄少，忝作汝父党。苏诗赠季明，鄙语谩相仿。
赠碧溪相
作者：吴澄
朝代：元

溪水无心管是非，临溪照影笑山鸡。满身文彩翻成误，虚影何堪炫碧溪。
赠裴子晋
作者：吴澄
朝代：元

怪子抛家去，归来非故吾。阅人如水镜，知己慎江湖。宿雨添新涨，春风满旧庐。匆匆又言别，聊为赋骊驹。
赠金精丁葬师
作者：吴澄
朝代：元

古哲安坟遗旧踪，后人得术绍真宗。毒眸远赛天边鹘，健足生拿地上龙。何处无神司采择，谁家有福定遭逢。结庐亦欲娱吾老，试为云间觅一峰。
跋牧樵子蒲萄
作者：吴澄
朝代：元

芸香楼上汗成珠，起趁清风为扫除。见此西凉甘露乳，泠然齿颊出寒酥。
跋画归去来辞
作者：吴澄
朝代：元

当时归去意，难与世人知。未信千年后，心期有画师。
过枯河
作者：吴澄
朝代：元

高堂出郭二舍近，午憩东阳安乐镇。双堤对峙似城墙，中坳一道如壕圳。驱车下坂抵坳行，低平尽处还复登。半坳一门字斗大，滨盐沧盐两分界。不知此是古黄河，且行且顾心疑怪。前询父老为予言，河北山东此处分。滨隶河南沧隶北，河流已改界仍存。古河来自白马渡，东过开州城下去。遂入沧河越鲁河，入海当年犹此处。自从六七十年来，南趋梁汴会于淮。河患古来兖州极，今日兖州河道塞。忆昔初通禹贡时，道元渔仲遍参稽。万语千言俱纸上，亲见亲闻今指掌。振古黄河北道流，渐渐南移天地秋。今径与淮同入海，北行无用济河舟。世事古今大奇变，岂但蓬莱更清浅。他年欲续《山海经》，聊述此诗纪闻见。
送人游武昌
作者：吴澄
朝代：元

丈夫落落志四海，俗士拘拘守一途。羡子春秋当壮日，结交豪俊必通都。孤舟惊浪千堆雪，片纸长江万里图。历览山川俱遍了，归来我欲问今吾。
送几泉石上人南归
作者：吴澄
朝代：元

春风吹醒泉石梦，一锡飞来到日边。世界空花俱幻尔，家山老木故依然。飘飘去住云归岫，处处圆明月在天。亦欲从师了耕种，县南村外有良田。
送唐教导往见乡先达
作者：吴澄
朝代：元

谓余将有适，暂此辍弦歌。城市嚣尘远，山林遗逸多。树膏苏隰稻，凉意到庭柯。为问躬耕者，忧饥思若何？
送国子伴读倪行简赴京
作者：吴澄
朝代：元

潋滟离杯泛九霞，还家未久便辞家。出门恻恻重闱远，前路漫漫万里赊。不怕狂风妨去鹢，偏愁寒月照栖鸦。诸生凝望须君至，共赋新诗赏雪花。
送富州尹刘秉彝如京
作者：吴澄
朝代：元

六载心如一，今朝船欲东。我来期数数，公去忽匆匆。别意万里外，交情片语中。自怜栖病鹤，不得逐长风。
送杨志行赴闽海照磨效其体
作者：吴澄
朝代：元

负痾出京华，息担憩江介。解后玉雪姿，乘陵尘嚣外。嘉名昔屡闻，良觌今一快。谈谐每欣豫，晨夕数期会。藉此慰羁孤，胡然倏离背。天书下司臬，海峤备寮寀。阳乌方赫曦，驿骑促徂迈。去矣君弗留，怀哉我奚赖。
送涂君归浙
作者：吴澄
朝代：元

昨岁抱琴来，今兹抱琴去。委质随长风，断蓬与飞絮。一家蠡湖南，一住西湖东。两地各缱绻，寸心漫怔忡。浮云岂无依，倦鸟亦有栖。迎门稚妇笑，索果娇儿啼。归装春袖薄，荒径春华落。理曲到求凰，何人悲别鹤。
送空山雷讲师门人丹陵胡道士游京师
作者：吴澄
朝代：元

远游谁为赋新篇，来自丹陵小洞天。拂日一鞭聊复尔，御风双袂已飘然。快看鹏海三千里，早證龙沙八百仙。莫恋射熊春梦乐，赠诗人在斗牛边。
送邻人元德之武昌
作者：吴澄
朝代：元

读律已三世，能诗新有声。忽辞亲舍去，远作武昌行。江汉秋风起，孙曹故月明。旧游曾感慨，送子倍关情。
道山作
作者：吴澄
朝代：元

回环湖水带溪湾，彷佛瀛洲海岛间。地上云烟接天界，壶中日月照人寰。百年竹木青春在，一院香风白昼閒。只怕名缰牵引出，双成怅望几时还。
采石渡
作者：吴澄
朝代：元

流波万斛忠臣泪，遗迹千年采石矶。南北于今失天限，江山如昨怆人非。新潮寂寞阴风怒，旧冢荒凉落月辉。一去不来虞雍国，当时渡马更秋肥。
雪岩诗
作者：吴澄
朝代：元

木长柔枝草长藤，凤凰冈下老云仍。清名寂寂无名叟，白发萧萧有发僧。晴霰撒珠泉喷薄，暮烟凝翠石崚嶒。寒山生怕人饶舌，唤作雪岩渠不应。
雪谷早行为张允中作
作者：吴澄
朝代：元

路绝人踪失关隘，槎枒老树森矛介。两间寥廓净无尘，谁剪天花遍飞洒。风絮当头零乱舞，兹游浪□平生快。蹇驽瘦骨真耐寒，踏破鸿蒙新色界。应不是奇谟李常侍，夜发文城薄淮蔡。又不是直谏韩侍郎，远谪潮阳出秦塞。面梨冻帖髭缀银，何事催君早行迈。君不见古昔闭门僵卧人，高似灞桥驴背偿诗债。
题伯时马
作者：吴澄
朝代：元

骁壮云连力气粗，惯看驰突暗中都。如何得此真龙种，消得千金买画图。
题倒骑驴观梅图
作者：吴澄
朝代：元

玉妃一笑本无猜，拗性驴儿去不回。见面可怜交臂失，留情聊复转身来。月凝绝艳骎骎远，风送清香款款陪。雪里吟翁吟弗就，过时却与恼痴呆。
题吕公干谒不遇手卷
作者：吴澄
朝代：元

持钵空归雪满天，地炉几日断炊烟。妻儿不作啼号态，刚信炉灰冷复然。
题和靖观梅图
作者：吴澄
朝代：元

一枝春信到孤山，冰雪肌肤不觉寒。月下水边看未足，折来更向手中看。
题四皓图
作者：吴澄
朝代：元

皓首出山谷，从容定储宫。储皇已御极，论赏将谁同。飘然拂衣去，讵敢贪天功。饱茹石上芝，坐荫岩下松。商颜郁嵯峨，千载馀清风。
题山水图
作者：吴澄
朝代：元

远树疏林映晚霞，江心雁影度平沙。谁人写我村居乐？付与岩前处士家。
题山水手卷
作者：吴澄
朝代：元

家在江南山水村，黄尘陌上两眸昏。偶然此景梦中见，归路迢迢欲断魂。
题张尹书巢
作者：吴澄
朝代：元

醯鸡瓮里天，露蝉壳外身。此巢何处著？六合一微尘。
题桃源春晓图
作者：吴澄
朝代：元

朦胧晓色破初春，一洞桃花树树新。此景世间真个有，只今云作捕鱼人。
题渔舟风雨图
作者：吴澄
朝代：元

蓑笠寒飕飕，一篙背拳曲。有人方醉眠，酒醒失茅屋。
题溪南烟雨图
作者：吴澄
朝代：元

小小溪南五亩宫，等閒袖手睇遥空。春风杨柳梧桐月，绝似垂竿烟雨中。
题牧牛图
作者：吴澄
朝代：元

树叶醉霜秋草萎，童驱觳觳涉浅溪。一牛先登舐犊背，犊毛湿湿犹未晞。一牛四蹄俱在水，引脰前望喜近堤。一牛两脚初下水，尻高未举后两蹄。前牛巳济伺同队，回身向后立不移。一牛将济一未济，直须并济同时归。此牛如人有恩义，人不如牛多有之。人不如牛多有之，笑问二童知不知？
题皮如心行囊中画竹图
作者：吴澄
朝代：元

畴昔江乡识此君，清风凛凛动霜筠。被谁点染移将去，也受京华半面尘。
题简斋陈参政奏稿后
作者：吴澄
朝代：元

君臣密勿绍兴中，文物依稀贞观风。三幅奏篇存雅制，诸家题字总名公。已闻玉匣人间见，空想银钩天上工。百八十年如一梦，摩挲遗墨视瞢瞢。
题米元晖山水
作者：吴澄
朝代：元

一水两山间，水如练带山如阛。昔见江山似图画，今观图画如江山。米家下笔亦等閒，卢家珍袭同瑶环。一朝身后落人手，又为好者开欢颜。
题罗汉过海图
作者：吴澄
朝代：元

阿谁解衣盘礴裸，作此中乘第一果。等閒地狱骇屠沽，如许风波无不可。巨浸弥天灵怪百，现前幻境元非我。腾蹈逍遥容易去，只有虚空无障裹。般若岸，金刚山，超登只在霎时间。为吾说与诸尊者，更有海门关外关。
题诸葛武侯画像
作者：吴澄
朝代：元

含啸沔阳春，孙曹不敢臣。若无三顾主，何地著斯人。
题阁皂山
作者：吴澄
朝代：元
体裁：七言律诗

汉吴仙迹两峰齐，欲拾瑶华路恐迷。宝殿青红疑地涌，林峦苍翠接天低。九重香案分云篆，八景琅函记玉题。仙鹤翔空清似水，步虚声在朵云西。
题雪洲图
作者：吴澄
朝代：元

向来洲上雪漫漫，僵倒诗人一屋寒。洲上雪消人亦徙，画图犹作雪中看。
饯王讲师分韵得波字
作者：吴澄
朝代：元

夫君鸾鹄姿，早荫青青柯。天风忽摇落，匿影逃虞罗。堂堂少微翁，阔视海一蠡。闽山初识君，有如欧得坡。违离十年馀，契义矢靡他。朅来漳江濆，千里重经过。青眼两熠耀，白发各挪挲。朝饮共谈谐，夜灯对吟哦。交情政尔欢，别意今如何？谓有神官招，道妙相缕覼。去去不可留，船头漾春波。寅轩窗外月，清夜照薜萝。颓然一翁老，顾影独婆娑。我欲丏剩馥，亦复成蹉跎。目极象山云，仙岩岌嵯峨。幸君勿我遗，频寄别后歌。
古意
作者：吴炳
朝代：元
体裁：乐府曲辞

天河溶潏浮鸳鸯，彩云盘飞戏凤凰。不学朱槛雕笼鹦鹉锁白日，不学江花碧草翠羽栖炎方。东家女儿西家郎，听歌一曲且停觞。玉颜朝好暮丑恶，海枯石烂愁人肠。
古钗叹
作者：吴炳
朝代：元

何年美人宝钗失，深井沈泥污玓瓅。一朝拾得再揩磨，三回五回看叹息。双鸾匹凤两股匀，终然污色难为新。当时光瑩照头上，有似桃李摇青春。今人不识古仪状，宝钗虽好非时样。为君插罢拥髻悲，物无贵贱皆随时。
古钗叹
作者：吴炳
朝代：元
体裁：古风

何年美人宝钗失，深井沈泥污玓瓅。一朝拾得再揩磨，三回五回看叹息。双鸾匹凤两股匀，终然污色难为新。当时光莹照头上，有似桃李摇青春。今人不识古仪状，宝钗虽好非时样。为君插罢拥髻悲，物无贵贱皆随时。
古镜
作者：吴炳
朝代：元

雁去悲银海，螭蟠泣鬼工。黄肠迷汉柏，野火上秦蓬。浓翠凝螺黛，鲜朱溃守宫。漆添灯晕黑，文灭绣奁红。一旦珠还浦，千年剑出酆。雾馀空黯淡，云在月朦胧。伏兽衔丝结，蒙絺画羽虫。粉绵施婉转，台玉刻玲珑。匪茹曾申诫，惟明可保躬。他时赐盘鉴，来照梦中熊。
咏尘
作者：吴炳
朝代：元

氛氲随骑集，散漫随风度。似雾暗津楼，连云隐郊树。渐迷乌几色，已失京衣素。嗟予南北人，长年事行路。
夏夜偶成·其一
作者：吴炳
朝代：元
体裁：五言律诗

有恨空凭槛，因凉独近楹。雨留枫树滴，波碎月池明。班女休题扇，缑山约弄笙。所怀今不见，钟鼓隔重城。
夏夜偶成·其二
作者：吴炳
朝代：元
体裁：五言律诗

树鹊栖难定，槐蝉噪未休。露侵弦柱涩，月映簟纹流。颜鬓空嗟晚，情怀预怯秋。画屏摇短烛，独坐数更筹。
山中·其一
作者：吴炳
朝代：元
体裁：五言绝句

山人寄声至，酒熟期共酌。呼童抱鸣琴，起赴林下约。
山中·其二
作者：吴炳
朝代：元
体裁：五言绝句

引杖深溪流，今朝添几许。定是岫中云，去作山头雨。
病起
作者：吴炳
朝代：元

人生百年间，往往如过客。吾生未六十，须发早已白。自持岁寒心，谬比松与柏。卫生乏良药，疾病日侵迫。天运苟未穷，流年岂终厄。依然冰雪姿，苍苍见颜色。
衢江舟中怀江实夫
作者：吴炳
朝代：元

仰止烂柯山，故人渺何许。行舟不可舣，回首重延伫。凉风吹客衣，秋树湿残雨。多情双鹭鸶，翩翩向洲渚。
访道士不遇
作者：吴炳
朝代：元
体裁：七言绝句

元鹤冲开树杪云，灵风为掩竹间门。苦无柿叶书名姓，惟有苍苔记履痕。
柳梢青
作者：吴瓘
朝代：元
体裁：词

墙角孤根，株身纤小，娇羞无力。蟹眼微红，粉容未露，不禁春色。待东君汨没芳姿，渐迤逦、檀心半坼。缓步回廊，黄昏月淡，那时相得。
柳梢青
作者：吴瓘
朝代：元

墙角孤根，株身纤小，娇羞无力。蟹眼微红，粉容未露，不禁春色。待东君汨没芳姿，渐迤逦、檀心半坼。缓步回廊，黄昏淡月，那时相得。
渔父
作者：吴瓘
朝代：元

波平如砥小舟轻。托得纶竿寄此身。忘世恋，乐平生。不识公侯有姓名。
渔父
作者：吴瓘
朝代：元

野色山光水接天。云烟缥缈思长川。收此景，老梅仙。万顷湘江笔底传。
上升花
作者：吴真人
朝代：元

紧锁心猿，悟光阴尘世，百年遄速。下手顿修元本，真灵此日，要住行屋。居家坑堑，先须跳将身己，使令孤宿。静无触。气财色酒，一齐须逐。俗景般般绝欲。更舍尽爷娘，共妻骨肉。自在逍遥，落魄清闲，认取里头金玉。琼英蕊，花心动，放香味、满空馥郁。异光簇。祥光灿烂，结成仙曲。
上升花
作者：吴真人
朝代：元
体裁：词

紧锁心猿，悟光阴尘世，百年遄速。下手顿修元本，真灵此日，要住行屋。居家坑堑，先须跳将身己，使令孤宿。静无触。气财色酒，一齐须逐。俗景般般绝欲。更舍尽爷娘，共妻骨肉。自在逍遥，落魄清闲，认取里头金玉。璚英蕊，花心动，放香味、满空馥郁。异光簇。祥光灿烂，结成仙曲。
听松楼落成
作者：吴礼
朝代：元
体裁：七言律诗

仙人自昔好楼居，黄鹤而今成故墟。高架数椽悬碧落，歘听万树响空除。白云伴向松窗宿，翠虬摩将石壁书。长日怡然还自得，却疑有梦到华胥。
听松楼落成
作者：吴礼
朝代：元

仙人自昔好楼居，黄鹤而今成故墟。
高架数椽悬碧落，歘听万树响空除。
白云伴向松窗宿，翠虯摩将石壁书。
长日怡然还自得，却疑有梦到华胥。
西湖竹枝词
作者：吴礼
朝代：元

湖上鸳鸯相对飞，春寒著人郎未归。莫捲珠帘看行路，杨花撩乱扑人衣。
西湖竹枝词·其一
作者：吴礼
朝代：元
体裁：词

湖上鸳鸯相对飞，春寒著人郎未归。莫捲朱帘看行路，杨花撩乱扑人衣。
西湖竹枝词·其二
作者：吴礼
朝代：元
体裁：词

不爱郎君紫绮裘，不爱郎君珊瑚钩。永求同生愿同死，化作莲花长并头。
墨竹
作者：吴荃
朝代：元
体裁：五言绝句

倚杖看明月，停杯唱竹枝。美人期不至，对景立多时。
洞庭秋望
作者：吴荃
朝代：元
体裁：古风

洞庭遥在天之东，放歌濯足秋正中。君山倒蘸翠螺湿，湖水直与银河通。一点两点沙鸟白，千树万树霜叶红。美人娟娟隔秋水，目极万里双飞鸿。
宁可无顷
作者：吴草庐
朝代：元
体裁：六言诗

风吹枯木不摇，水激方轮不动。毕竟有木有轮，惹起风号水涌。虽如泡影露电，也被眼根觑见。诸有都归变坏，万劫一空长在。
晦庵画像赞
作者：吴草庐
朝代：元
体裁：赞

义理密微，蚕丝牛尾。心胸恢廓，海阔天高。豪杰之才，圣贤之学。景星庆云，泰山乔岳。
自警二首·其一
作者：吴草庐
朝代：元
体裁：七言律诗

气昏嗜卧爱非轻，才到更初困倦生。必有事焉常恐恐，直教心要强惺惺。纵当意思沉如醉，打起精神坐到明。著此一鞭能勇猛，做何事业不能成。
自警二首·其二
作者：吴草庐
朝代：元
体裁：七言律诗

元来一片虚灵府，埋没经年滓秽场。不特通时多走逸，觉于静处亦飞扬。昼间常被事牵引，夜后犹随梦扰攘。唤起主人翁警省，自家三径不容荒。
送陈小庭之庐山
作者：吴草庐
朝代：元
体裁：古风

匡庐几千仞崔嵬，上有天仙相往来。我欲游之未遐远，君今往矣何时回。我游我意亦无他，君游君意还如何。岂为昔人诗句好，岂为其间僧舍多。天地升在最高顶，谷帘界天直下悬银河。我观此水注湖注东注入海，复随海日腾涌上天偏飞洒。飞洒浩浩荡荡无尘界，万生活动增姿态。流转无穷万万载，更万万载，匡庐山不改。
题苏李泣别图
作者：吴草庐
朝代：元
体裁：七言绝句

节旄尽矣自须存，此日生还侍主恩。右杖谩循椎结泣，平陵有子广无孙。
一笑
作者：吴莱
朝代：元

一笑长竿折，徒怜大海鱼。文章犹酱瓿，尘土只盐车。白日燕台剑，清风禹穴书。上林谁献赋，愁绝马相如。
东夷倭人小摺叠画扇子歌
作者：吴莱
朝代：元

东夷小扇来东溟，粉笺摺叠类凤翎。微飙出入挥不停，素绘巧艳含光荧。银泥蚌泪移杳冥，锦屏罨画散红青。皓月半割蟾蜍灵，紫云暗惹鲛鱼腥。徐市子孙附飞舲，奝然家世杂梵经。文身戴弁旧仪形，对马绝景两浮萍。殊方异物须陈廷，富贾巨舶窥天星。祝融嘘火时所丁，岛滨卖箑送清泠。白龙浸皮暑欲醒，玉阶涵水夜扑萤。蓬莱仙人降辎軿，扶桑茧丝结綵綎。祖州芝草酿绿醽，穹龟巨鼋动遭刑。海神惜宝轰雷霆，鄙夫卧病临虚扃。蒲葵百柄称使令，冰浆蔗液但满瓶。石榻被发气自宁，新罗一念终飘零，涂脩雉尾吾何铭？
严陵应仲章自杭寄书至赋此答之
作者：吴莱
朝代：元

故旧何悬绝，閒居欲反招。幽并风雪紧，楚越水云遥。短褐缁尘破，长镡宝气销。门垣成隐逸，笔椟到耕樵。逆旅呼灯夕，修闱彻棘朝。囊书题荟蕞，发论献刍荛。舌焰真熏灼，胸兵剧锻□。乘轩南国鹤，解旋朔庭雕。斡运天垂斗，飞腾海作潮。荃兰骚地变，橘柚贡年凋。色采黄金黻，音声徵角韶。潜身甘蛰蠖，赋命类苕鹩。筮仕龟无兆，攻经教有条。秦灰完竹帛，汉粕味箪瓢。画品翎毛贵，鸡场爪距骄。文章通政理，道义胜官僚。岁月嗟悠久，湖江耐寂寥。花浓携酒榼，柳霁卖饧箫。制虎摇金锡，驱鼋驾赭桥。流连光景赏，播荡别离谣。世笑乌非鹊，吾怜狗续貂。呼号三刖璞，忼慨五陵镳。落落山中桂，丛丛涧底苗。依然百将略，付与霍嫖姚。
二月六日雨书都城旧事
作者：吴莱
朝代：元

燕南赵北吹黄尘，九天宫阙生紫云。十二门开衢路直，画轮骢马多行客。岁寒殿外柳才青，金水河边冰尚白。鸡人传漏放晓朝，文石分班押百僚。南阳近亲最舞蹈，京兆耆旧争歌谣。教坊供奉饰玉女，钟能钟声鼓能鼓。锦来西蜀被玄驼，肉出太官餐猛虎。初日扶桑稍照人，内筵锡燕杏花春。沐犊骍牲泰畤祀，鸾旗翠盖骊山巡。东风万里飘寒雨，我昔所闻今不睹。怏然呼酒击酒壶，茂陵徐生曾上书。
五泄东源有地度可十数亩后负山前则石河如带幽夐深窈盖隐居学道者可筑室偶赋一诗属陈彦正
作者：吴莱
朝代：元

越中五泄古名山，东源峻岭空云间。老石崚嶒欲见骨，天河泻破莓苔湾。蛟龙缩身似蜥蜴，魑魅出没司神奸。雷公一声忽下击，鸟迹不到犹重关。青华仙真旧治所，碧落侍从登清班。穴疑綵狻据一柱，户想铜兽衔双镮。凤驭鸾鞭白羽瓘，芝楼菌阁朱茎殷。梯梁未绝或可值，洞府寖远多愁颜。向曾褰衣得揭涉，别拟凿径通茅菅。宽弘颇占十数亩，夐静粗觉非人寰。涧流带绾玉缭绕，峦翠髻拥花斓斑。截断尘埃与世隔，构成栋宇宁吾悭。陈君寻常有道力，况此跬步临幽潺。虚室光明白不动，宝炉温养丹将还。丈夫出处我已定，驰字早寄孤飞鹇。休拘昆崙并涨海，遇有胜处同跻攀。
会稽山
作者：吴莱
朝代：元
体裁：古风

自我行至越，因之成越吟。会稽乃巨镇，拥拔天东南。东南谁开辟，大禹世所钦。外方岛屿接，支子祧庙临。磬鼗或声谏，樏橇惟力任。收功黄熊化，画道应龙深。衣冠千年定，玉帛万国沉。荒烟专车骨，落日望狩心。盛德蔑以过，遗祠尚兹歆。渤澥敛馀涨，苍梧分远阴。前迎莲花渚，后拥竹箭林。犹回剡曲棹，肯鼓玉门琴。秦皇旧时辇，散乱何可寻。欲去不忍去，追游更来今。
偶阅昌国志赋得补陀洛迦山图
作者：吴莱
朝代：元

甬东东际控东荒，蓬莱北界跨石梁。天风吹来黑水国，海雨洒过青龙洋。宝陀山高此孤绝，善财洞近争巉裂。黄金沙土结香云，白玉树花飘瘴雪。扶桑岛上接鳀人，棋子湾头望马秦。安期先生脱赤舄，羲和女子扶朱轮。晨鸡鸣声日观立，老蜃楼台潮候急。释迦方域舶船通，娑竭世家宫殿湿。君不见海人稽首扣海矶，鲛鼍不动护仙衣。紫竹㫋檀何处所，毗陵频伽独飞舞。
刘龙子歌
作者：吴莱
朝代：元

刘龙子，龙子出山龙母死。一双赤鲤媵来多，玄鼋独战翻天河。山头种枫高不得，枫叶落波秋正黑。潜游蟹断岛无人，饱啖虾须汊作国。巢湖龟眼看欲红，邛都鱼头辟为宫。绝磴悬梁但一勺，云绡雾縠馀长风。刘龙子，龙子为龙犹念母，杯江沼海归何所。研中墨水吾乞汝，昨夜蛇医送飞雨。
北方巫者降神歌
作者：吴莱
朝代：元
体裁：古风

天深洞房月漆黑，巫女击鼓唱歌发。高梁铁镫悬半空，塞向墐户迹不通。酒肉滂沱静几席，筝琶朋掯凄霜风。暗中铿然那敢触，塞外祅神唤来速。陇坻水草肥马群，门巷光辉耀狼纛。举家侧耳听语言，出无入有凌昆崙。妖狐声音共叫啸，健鹘影势同飞翻。瓯脱故王大猎处，燕支废碛黄沙树。休屠收像接秦宫，于阗请騧开汉路。古今世事一渺茫，楚禨越女几灾祥。是邪非邪降灵场，麒麟被发跨大荒。
北方巫者降神歌
作者：吴莱
朝代：元

天深洞房月漆黑，巫女击鼓唱歌发。高梁铁镫悬半空，塞向墐户迹不通。酒肉滂沱静几席，筝琶朋掯凄霜风。暗中铿然那敢触，塞外祅神唤来速。陇坻水草肥马群，门巷光辉耀狼纛。举家侧耳听语言，出无入有凌昆崙。妖狐声音共叫啸，健鹘影势同飞翻。瓯脱故王大猎处，燕支废碛黄沙树。休屠收像接秦宫，于阗请騧开汉路。古今世事一渺茫，楚禨越女几灾祥。是邪非邪降灵场？麒麟被发跨大荒。
去岁留杭德兴傅子建梦得句云鼋鼍沧海赋龙马赤文书间以语予及其乡人董与几山空岁晚恍然有怀为续此诗却寄董
作者：吴莱
朝代：元

触目怀招隐，兴歌托遂初。俗尘多汩没，天籁几吹嘘。晚景翻濛泛，秋潮泄尾闾。祥云旗凤鸟，瘴雨弩鲸鱼。洒泪鲛人室，漂魂建木墟。鼋鼍沧海赋，龙马赤文书。上谷空豪举，西河久索居。蛮琛遗翡翠，鲁价掩璠玙。远矣鸣？箭，悠哉薄笨车。影摇青薜荔，光璨白芙蕖。自昔攻佔毕，于今载耒锄。弹冠身有待，铸研志非虚。苏子纵横术，韩生内外储。乾坤瞻魏阙，日月梦周庐。炫耀螭雕佩，蹁跹隼建旟。列衣腾朔漠，胶棹入黄淤。赵女弦鸿鹄，奚儿驾駏驉。词林应聘汝，侠窟肯愁予。结骑幽并窄，抡交楚越疏。奇功生鼎鼐，猛气死籧篨。药物金鹅采，兵钤赤鲤渔。中条分雍豫，四序出堪舆。小榻琴心展，长缨剑胆舒。按图稽獬豸，觞酒笑鶢鶋。野屐偏求蜡，山巾尚著綀。贫犹思禄士，老不废耕畬。卓棹才终用，猖狂习未除。文章同一默，岁月或三馀。策竹登玄圃，然藜问石渠。定须追乐毅，端为谢曹蜍。
去岁留杭德兴傅子建梦得句云鼋鼍沧海赋龙马赤文书间以语予及其乡人董与几山空岁晚恍然有怀为续此诗却寄董
作者：吴莱
朝代：元
体裁：五言排律

触目怀招隐，兴歌托遂初。俗尘多汩没，天籁几吹嘘。晚景翻濛泛，秋潮泄尾闾。祥云旗凤鸟，瘴雨弩鲸鱼。洒泪鲛人室，漂魂建木墟。鼋鼍沧海赋，龙马赤文书。上谷空豪举，西河久索居。蛮琛遗翡翠，鲁价掩璠玙。远矣鸣�箭，悠哉薄笨车。影摇青薜荔，光璨白芙蕖。自昔攻佔毕，于今载耒锄。弹冠身有待，铸研志非虚。苏子纵横术，韩生内外储。乾坤瞻魏阙，日月梦周庐。炫耀螭雕佩，蹁跹隼建旟。列衣腾朔漠，胶棹入黄淤。赵女弦鸿鹄，奚儿驾駏驉。词林应聘汝，侠窟肯愁予。结骑幽并窄，抡交楚越疏。奇功生鼎鼐，猛气死籧篨。药物金鹅采，兵钤赤鲤渔。中条分雍豫，四序出堪舆。小榻琴心展，长缨剑胆舒。按图稽獬豸，觞酒笑鶢鶋。野屐偏求蜡，山巾尚著綀。贫犹思禄士，老不废耕畬。卓棹才终用，猖狂习未除。文章同一默，岁月或三馀。策竹登玄圃，然藜问石渠。定须追乐毅，端为谢曹蜍。
双林寺观傅大士顶相舍利及耕具故物
作者：吴莱
朝代：元
体裁：古风

古稠大山趋古原，古寺突兀倚山根。小溪前流未及渡，白塔岌起高蹲蹲。傅公故宅奉香火，厦屋万间周四垣。梁朝到今数百载，兜率说法天中尊。世曾出世役妻子，家或渔扈随犁犍。道冠儒履忽一变，胡膜梵呗争骏奔。萧衍老公坐玉殿，舍身建刹开祇园。花幡乱飞欲满席，拍板歌唱闻槌门。云光灵异竟何有，仉䏿怪神宁复言。藕丝袈裟上所赐，奇锦照耀扶桑暾。龙宫四万八千卷，宝藏一转百鬼掀。贝多遗文白氎像，经律论疏洪其源。黄罗绣褥裹顶骨，舍利五色摩尼燉。一牛眠云已化石，双鹤覆雨仍轩鶱。劫风吹地日渐坏，楼阁树林无半存。青梼并耸碧宇上，落叶散到人家村。浮屠仁祠始自汉，文罽华盖何翻翻。梁时佞佛特太甚，宗祀断血徒饔飧。父兄子弟且学佛，绝灭恩爱生雠冤。台城矗天或死守，虏骑乘衅真游魂。幸灾乐祸却圜视，入室操戈恣齧吞。蜡鹅厌埋冢难远，乌幔囚辱兵氛昏。人天小果岂不有，宇宙缺凿畴能藩。一朝佛出救不得，沧海搅作黄河浑。傅公家居自天属，时复耕耨不惮烦。朝廷聪明愿不及，塔庙涌出如云屯。长干空迎佛爪发，满国欲饱民膏腱。群僧无功并仰食，我佛独不忧黎元。惜哉后王永不寤，前后丧乱同一辕。后民皈向复未已，拱手礼跪骈肩跟。咒口波澜岂祝蟒，禅心寂默犹拘猿。终然百欺几一遇，世俗琐琐吾何论。
双林寺观傅大士顶相舍利及耕具故物
作者：吴莱
朝代：元

古稠大山趋古原，古寺突兀倚山根。小溪前流未及渡，白塔岌起高蹲蹲。傅公故宅奉香火，厦屋万间周四垣。梁朝到今数百载，兜率说法天中尊。世曾出世役妻子，家或渔扈随犁犍。道冠儒履忽一变，胡膜梵呗争骏奔。萧衍老公坐玉殿，舍身建刹开祇园。花幡乱飞欲满席，拍板歌唱闻槌门。云光灵异竟何有，仉䏿怪神宁复言。藕丝袈裟上所赐，奇锦照耀扶桑暾。龙宫四万八千卷，宝藏一转百鬼掀。贝多遗文白氎像，经律论疏洪其源。黄罗绣褥裹顶骨，舍利五色摩尼燉。一牛眠云已化石，双鹤覆雨仍轩鶱。劫风吹地日渐坏，楼阁树林无半存。青梼并耸碧宇上，落叶散到人家村。浮屠仁祠始自汉，文罽华盖何翻翻。梁时佞佛特太甚，宗祀断血徒饔飧。父兄子弟且学佛，绝灭恩爱生雠冤。台城矗天或死守，虏骑乘衅真游魂。幸灾乐祸却圜视，入室操戈恣齧吞。蜡鹅厌埋冢难远，乌幔囚辱兵氛昏。人夭小果岂不有，宇宙缺■畴能藩。一朝佛出救不得，沧海搅作黄河浑。傅公家居自天属，时复耕耨不惮烦。朝廷聪明愿不及，塔庙涌出如云屯。长干空迎佛爪发，满国欲饱民膏腱。群僧无功并仰食，我佛独不忧黎元。惜哉后王永不寤，前后丧乱同一辕。后民皈向复未已，拱手礼跪骈肩跟。咒口波澜岂祝蟒，禅心寂默犹拘猿。终然百欺几一遇，世俗琐琐吾何论。
吉祥寺
作者：吴莱
朝代：元

一昔逢寒食，行吟采物华。风生敲槛竹，雨湿堕船花。曲坞青龙树，长滩白鹭沙。回看江上水，直去到吾家。
同吴正传咏龚岩叟小儿高马图
作者：吴莱
朝代：元

北平猿臂久不侯，伏波矍铄空持矛。并州小儿十岁许，双足捷走真骅骝。金鞍玉勒丝辔络，肉鬣风鬉雪龂腭。郊衢一跃自矜骄，血气未完先躏跞。汉皇神武驾英雄，西极飞来八尺龙。城东斗鸡尔尚可，碛外鸣剑吾无功。初阳却照长楸道，白发奚官泣枯草。悠悠翠盖与鸾旗，老矣骅骝那得知。
同喻国辅题人温日观蒲萄
作者：吴莱
朝代：元

佛者本西域，蒲萄亦西来。奈何此善画，无或渠所携。我曾考其故，初与汉使偕。上林乃有馆，葱岭何须梯。天时自不同，地气忽以迷。结子且磊磊，悬藤更高低。先几日已露，薄德不及稽。终令白氎像，远从双狻猊。从兹故国木，伴尔禅家栖。幽心恍有得，烂墨研为泥。宜哉一挥洒，遽若无町畦。依稀可少辨，变作天投蜺。万古空朔色，南山竟朝跻。画工尚逸品，游戏徒筌蹄。岂伊吾无人，桃李总成蹊。
和陶渊明咏贫士
作者：吴莱
朝代：元

上天无停曜，日月会降娄。山林少过辙，二鸟鸣相酬。亦有五米凤，飞来为岐周。姬公世不作，白屋多怀忧。逢时倘一用，华士非吾俦。函谷空逐客，傅岩乃旁求。人生自沈静，岂得意非干。宜哉扬执戟，三世不徙官。穷冬无完褐，尽日止一餐。美芹终不献，晨曝尚馀寒。手种老松树，苍然霜雪颜。政尔有佳思，清风吾掩关。举世尚驰骛，飘如风中篷。上书争眩鬻，言语自称工。谁欤持清节，乃见楚两龚。黄尘随手拂，白日与心同。有荣方觉辱，无屈岂求通。誓追辽海鹤，插翅以相从。
和陶渊明咏贫士·其一
作者：吴莱
朝代：元

上天无停曜，日月会降娄。山林少过辙，二鸟鸣相酬。亦有五米凤，飞来为岐周。姬公世不作，白屋多怀忧。逢时倘一用，华士非吾俦。函谷空逐客，傅岩乃旁求。
和陶渊明咏贫士·其三
作者：吴莱
朝代：元

举世尚驰骛，飘如风中篷。上书争眩鬻，言语自称工。谁欤持清节，乃见楚两龚。黄尘随手拂，白日与心同。有荣方觉辱，无屈岂求通。誓追辽海鹤，插翅以相从。
和陶渊明咏贫士·其二
作者：吴莱
朝代：元

人生自沈静，岂得意非干。宜哉扬执戟，三世不徙官。穷冬无完褐，尽日止一餐。美芹终不献，晨曝尚馀寒。手种老松树，苍然霜雪颜。政尔有佳思，清风吾掩关。
夕乘月渡荆门闸
作者：吴莱
朝代：元

初更渡荆门，触眼舟楫乱。堤吏时一呼，举篙类鱼贯。野鸡悄无声，行子空扼腕。绿树烟霭沉，清波月光烂。分凉短衣披，习静单帻岸。畸愁本难袪，美景聊此玩。荒荒东原平，泯泯鲁济断。岁俭菅蒯繁，时康萑苻散。秋槎别星河，晓梦窥日观。悬知平生奇，历览天下半。长衢红尘腥，古调白石粲。徒聚几州铁，肯餐三斗炭。人生空自怜，岁序忽已换。出门更呼车，春浅冰未泮。
夕泛海东寻梅岑山观音大士洞遂登盘陀石望日出处及东霍山回过翁浦问徐偃王旧城八首
作者：吴莱
朝代：元

山月出天末，水风生晚寒。扁舟划然往，万顷相渺漫。星河白摇撼，岛屿青屈盘。远应壶峤接，深已云梦吞。蟠木系予缆，扶桑缨我冠。寸心役两目，少试鲸鱼竿。起寻千步沙，穹石塞行路。怒涛所摐击，徒以顽险故。卓哉梅子真，与世良不遇。上书空雪衣，烧药乃烟树。玄螭时侧行，缟鹤一回顾。从之招羡门，沧海昼多雾。茫茫瀛海间，海岸此孤绝。飞泉乱垂缨，险峒森削铁。天香固遥闻，梵相俄一瞥。鱼龙互围绕，仙鬼惊变灭。舟航来旅游，钟磬聚禅悦。笑撚小白花，秋潮落如雪。长啸山石裂，我今在东溟。游目出重徼，搴衣穷绝陉。奇氛抱珥赤，远影摩空青。想像旸谷水，徘徊烛龙形。晨昏相经络，稚耋不得宁。岂若柯斧烂，看棋了千龄。遥观杳无极，宛与东霍邻。悲夫童男女，去作鱼鳖民。纻屿尚馀聚，蓬山宁尔神。古棹苔驻迹，仙枰竹袪尘。短褐徒为拂，飞槎邈难亲。好携支机石，去跃织女津。笑挥百川流，东赴无底壑。青天分极边，白浪屹为郭。卉裳或时采，椎髻亦不恶。投珠鲛人泣，淬剑龙子愕。海宫眩鳞纕，商舶丰贝错。盍不呼巨鹏，因风溯寥廓。老篙回我舟，沙墺晚烟起。苍茫鱼盐场，寂历鼓吹里。人民悲旧王，岁月祀遗趾。终捐玉几研，不救朱弓矢。东西八骏马，今古万蝼蚁。此事如或然，须湔会稽水。我行半天下，始到东海隅。水落嶕石出，中飞两鹈鹕。情知瑰奇产，势与险阻俱。在夷岂必陋，虽圣犹乘桴。吭风丹穴凤，尾雨青丘狐。幸随任公子，不愧七尺躯。
夕泛海东寻梅岑山观音大士洞遂登盘陀石望日出处及东霍山回过翁浦问徐偃王旧城八首·其一
作者：吴莱
朝代：元

山月出天末，水风生晚寒。扁舟划然往，万顷相渺漫。星河白摇撼，岛屿青屈盘。远应壶峤接，深已云梦吞。蟠木系予缆，扶桑缨我冠。寸心役两目，少试鲸鱼竿。
夕泛海东寻梅岑山观音大士洞遂登盘陀石望日出处及东霍山回过翁浦问徐偃王旧城八首·其七
作者：吴莱
朝代：元

老篙回我舟，沙墺晚烟起。苍茫鱼盐场，寂历鼓吹里。人民悲旧王，岁月祀遗趾。终捐玉几研，不救朱弓矢。东西八骏马，今古万蝼蚁。此事如或然，须湔会稽水。
夕泛海东寻梅岑山观音大士洞遂登盘陀石望日出处及东霍山回过翁浦问徐偃王旧城八首·其三
作者：吴莱
朝代：元

茫茫瀛海间，海岸此孤绝。飞泉乱垂缨，险峒森削铁。天香固遥闻，梵相俄一瞥。鱼龙互围绕，仙鬼惊变灭。舟航来旅游，钟磬聚禅悦。笑撚小白花，秋潮落如雪。
夕泛海东寻梅岑山观音大士洞遂登盘陀石望日出处及东霍山回过翁浦问徐偃王旧城八首·其二
作者：吴莱
朝代：元

起寻千步沙，穹石塞行路。怒涛所摐击，徒以顽险故。卓哉梅子真，与世良不遇。上书空雪衣，烧药乃烟树。玄螭时侧行，缟鹤一回顾。从之招羡门，沧海昼多雾。
夕泛海东寻梅岑山观音大士洞遂登盘陀石望日出处及东霍山回过翁浦问徐偃王旧城八首·其五
作者：吴莱
朝代：元

遥观杳无极，宛与东霍邻。悲夫童男女，去作鱼鳖民。纻屿尚馀聚，蓬山宁尔神。古棹苔驻迹，仙枰竹袪尘。短褐徒为拂，飞槎邈难亲。好携支机石，去跃织女津。
夕泛海东寻梅岑山观音大士洞遂登盘陀石望日出处及东霍山回过翁浦问徐偃王旧城八首·其八
作者：吴莱
朝代：元

我行半天下，始到东海隅。水落嶕石出，中飞两鹈鹕。情知瑰奇产，势与险阻俱。在夷岂必陋，虽圣犹乘桴。吭风丹穴凤，尾雨青丘狐。幸随任公子，不愧七尺躯。
夕泛海东寻梅岑山观音大士洞遂登盘陀石望日出处及东霍山回过翁浦问徐偃王旧城八首·其六
作者：吴莱
朝代：元

笑挥百川流，东赴无底壑。青天分极边，白浪屹为郭。卉裳或时采，椎髻亦不恶。投珠鲛人泣，淬剑龙子愕。海宫眩鳞纕，商舶丰贝错。盍不呼巨鹏，因风溯寥廓。
夕泛海东寻梅岑山观音大士洞遂登盘陀石望日出处及东霍山回过翁浦问徐偃王旧城八首·其四
作者：吴莱
朝代：元

长啸山石裂，我今在东溟。游目出重徼，搴衣穷绝陉。奇氛抱珥赤，远影摩空青。想像旸谷水，徘徊烛龙形。晨昏相经络，稚耋不得宁。岂若柯斧烂，看棋了千龄。
夜观古乐府词忆故友黄明远明远曾作乐府考录汉魏晋宋以来乐歌古词
作者：吴莱
朝代：元

忆昔黄君美如玉，老屋青灯雨间宿。起翻案上奇佹词，前后千年乐家曲。予方弱冠学讴歌，去问诗骚法若何。伟兹欲继三百五，吮尽虾蟹此蛟鼍。就中齐代及秦楚，巾拂鞞铎争传谱。清商雅部粲然文，骑吹箫铙雄者武。心力涵泳到，手力抄撮来。口力有白□，目力无纤埃。时时弄笔便著句，花木禽鱼古今趣。北岸垂纶杨柳枝，东邻著屐樱桃树。自此相逢二十春，一朝门巷间生尘。浅殡蓬蔂冻蚁嘬，荒庐寂寞妖狐嚬。人世本无金石寿，简编零落安能久。艺文著录数百家，一二仅存谁不朽。一二不朽终峥嵘，岁远寖恐山渊平。嗟吾尚爱古乐府，夜半松风知此声。
大食瓶
作者：吴莱
朝代：元

西南有大食，国自波斯传。兹人最解宝，厥土善陶埏。素瓶一二尺，金碧灿相鲜。晶荧龙宫献，错落鬼斧镌。粟纹起点缀，花穟蟠蜿蜒。定州让巧薄，邛邑斗清坚。脱指滑欲堕，凝瞳冷将穿。逖哉贾胡力，直致鲛鳄渊。常嗟古器物，颇为世所捐。襆衫易冠衮，盘盎改豆笾。礼图日以变，戎索岂其然。在时苟适用，重译悉来前。大寰幸混一，四海际幅员。县度缚绳縆，娑夷航革船。凿空发使节，随俗混民编。汉玉堆椟笥，蕃罗塞鞍鞯。城池信不隔，服食奈渠迁。轮囷即上据，鼎釜畴能肩。插葩夺艳冶，盛酪添馨膻。当筵特见异，博识无庸诠。藏之或论价，裹此犹吾毡。珊瑚尚可击，碛路徒飞烟。彼还彼互市，我且我杯圈。角貒独不出，记取征西年。
女杀虎行
作者：吴莱
朝代：元

山深日落猛虎行，长风振木威鬇鬡。父樵未归女在室，心已与虎同死生。扬睛掉尾腥满地，狭路残榛苦遭噬。岂非一气通呼吸，徒以柔躯扼强鸷。君不见冯妇来下车，众中无人尚负嵎。又不见裴将军出鸣镝，一时鞍马俱辟易。丈夫英雄却不武，临事趑趄汗流雨。关东贤女不足数，孝女千年传杀虎。
姑苏台歌寄方养心
作者：吴莱
朝代：元

姑苏台南阊阖开，姑苏台北鸿雁来。春花秋月几时好，步屧寻香去如扫。冤胥愤血空海潮，老濞妖妆又烟草。少年为客谁我令，千里汝犹谈一经。黄龙挟舟夜有雨，白虎司剑天无星。山中昌蒲十二节，未肯落尽青头发。姑苏台上愁杀人，身在句吴望句越。
客夜闻琵琶弹白翎鹊
作者：吴莱
朝代：元

白翎鹊，东海来，十里五里何摧颓。一飞飞上青霄际，再飞飞堕黄沙堆。少年臂名鹰，齐出跨骏马。放鹰一驰跃，与鹊相上下。身佩木弓，射必命中。中叠双蹀血，芟毛天欲雪，摩云压草地多风。冲突三边有意气，指挥八极无英雄。白翎鹊，西海去，千里万里何轩翥。一飞飞上贺兰山，再飞飞过铁门关。少年领强兵，乘胜即转战。戟头吹火光，旗帜舞秋练。手持生铁刀，空城鸟雀尽死鏖。麋鹿疮痍无处避，角貒踯躅向人号。收拾广轮奠郡邑，肃清星岳静波涛。白翎鹊，东海西海都驱霩。太常召见日月山，治定礼行，功成乐作。大雅清商久寂寥，鹍鸡逻娑多弦索。上林花开早浮艳，榆塞叶落终回薄。一声高，一声低。一声慑懦百虎豹，一声束缚千鲸鲵。白头汉士闻先拍，青眼胡儿听却啼。君不见康昆崙、罗黑黑，开元绝艺倾一国。若还睹我白翎辞，二十四弦弹不得。
寄吴正传
作者：吴莱
朝代：元

日晚天寒揽敝裘，西南目尽濲江流。养生有论空成懒，招隐无骚却好游。雁鹄吟风灯照机，蛟龙跃雪剑鸣韝。平生自笑飞腾莫，幸矣心犹与道谋。
寄喻国辅张宜之
作者：吴莱
朝代：元

手挟残编只蠹尘，山林著我最閒身。槁梧可据瞑须熟，华黍虽亡补欲真。危坐但看灯作晕，远游还觉剑生鳞。相思正是多风雨，沧海无涯可问津。
寄张子长
作者：吴莱
朝代：元

世岂无推挽，人谁有典刑。稍怀南国彦，恒愧北山灵。万里麻衣敝，千年竹简青。羲文先索象，鲁颂或歌駉。杞梓儒林挺，鱼龙侠窟鯹。尘埃完结绿，纷黛饰娉婷。脱略苏张阱，渐摩管乐硎。道途馀雪屩，岩穴但云扃。本拟陈三策，吁嗟守一经。迹卑沦燕雀，踪远及猱㹶。种菊行荒楥，看松俯绝陉。仙棋閒度日，旅剑懒占星。故里青桐巷，双溪白鹭汀。交游多握手，岁月此忘形。志气需来哲，才华压妙龄。秦坑收末烬，汉粕浸奇馨。正器陈笾豆，专门识鼎铏。奔腾鞭用骏，袒裼割分腥。卓立撑乔岳，孤流混浊泾。鹊飞持或布，鲸吼扣非莛。别袂逢秋怯，邻灯入夜荧。沉沉犹在野，宪宪欲扬廷。舜殿瞻仪凤，尧阶数历蓂。螭坳文锦褥，兽闼紫金钉。列徼环霄汉，游车发震霆。紬书官命史，吹律乐求伶。迅奋君须竞，栖迟我未宁。檐风歌警枕，井雨泣羸瓶。古陌垂杨柳，空山老茯苓。只今驰尺楮，何所问南溟。
寄柳博士
作者：吴莱
朝代：元

试续《儒林传》，南州定几人。清标腾凤翼，素手截鲸鳞。卓荦初观国，轩腾早致身。燕秦争骋侠，邹鲁共称醇。旅剑浑如淬，家毡在一振。于焉徵有道，自此教成均。学术诸生识，才名六馆亲。土床然烛夜，茸帐结餐晨。上下笙镛间，纵横俎豆陈。岐原周鼓老，阙里魏碑真。白日需前席，青云仰后尘。山林稽猛駮，文字到祥麟。岂独呻佔毕，犹应逐缙绅。讨论抽秘典，扈从得良臣。绝漠幽州暗，沧波碣石邻。鸾旗飞旖旎，革辂压轮囷。御苑材官集，离宫突骑巡。赤狐翻远译，黄鼠割时珍。法酒蒲萄熟，天花芍药春。溯风沙鹘健，冲雪野驼驯。北海谁求隐，东都或对宾。三关宁设险，八极总归仁。怅望怀今古，赓歌迈等伦。短衣曾见宠，长铗每忘贫。共往仍联驷，同吟更接茵。玉山森巨石，金水濯芳津。本拟追枚乘，终然愧郤诜。鹿鸣来已再，鹏击去何因。色挺淮王桂，香生楚客蘋。圣朝初荐士，江汉有垂纶。
富春新创关将军庙成吴子中携卷索题
作者：吴莱
朝代：元

吴生病起有怪闻，梦中识得髯将军。香火乞灵自此揭，庙门酾酒棕榈云。我曾久读名将传，紫金焰眼赪玉面。汉鼎？离强分割，楚锋剽狡轻攻战。天荒地老路不通，魂升魄降骴秋蓬。神仙负剑乃兵解，巫觋传芭真鬼雄。壮夫本合荆州死，严祀何哉富春里。只今江左四祠无狄公，髯乎髯乎独不恨见孙江东。
富春新创关将军庙成吴子中携卷索题
作者：吴莱
朝代：元
体裁：古风

吴生病起有怪闻，梦中识得髯将军。香火乞灵自此揭，庙门酾酒棕榈云。我曾久读名将传，紫金焰眼赪玉面。汉鼎�离强分割，楚锋剽狡轻攻战。天荒地老路不通，魂升魄降骴秋蓬。神仙负剑乃兵解，巫觋传芭真鬼雄。壮夫本合荆州死，严祀何哉富春里。只今江左四祠无狄公，髯乎髯乎独不恨见孙江东。
富春新创关将军庙成吴子中携卷索题
作者：吴莱
朝代：元

吴生病起有怪闻，梦中识得髯将军。香火乞灵自此揭，庙门酾酒棕榈云。我曾久读名将传，紫金焰眼赪玉面。汉鼎𠇗离强分割，楚锋剽狡轻攻战。天荒地老路不通，魂升魄降骴秋蓬。神仙负剑乃兵解，巫觋传芭真鬼雄。壮夫本合荆州死，严祀何哉富春里。只今江左四祠无狄公，髯乎髯乎独不恨见孙江东。
射的山龙瑞宫问阳明洞天洞盖是禹穴
作者：吴莱
朝代：元

意行得古洞，忽到阳明天。人传是禹穴，愧我匪史迁。上摩青冥出，涌作芙蓉巅。下开巨石窟，郁以藤萝缠。自昔乘四载，于兹理百川。岳渎通脉络，蛟螭被拘挛。真长或可待，宛委空风烟。衣冠竟一窆，简札犹遗编。世间后百世，龙鬼巧相挻。安能洗涤尽，却见鸿荒前。惜哉不可及，恐此复偶然。黄庭或秘景，绛府尚灵仙。精英倚怪木，狡狯戏神泉。无论凤文舄，肯降狐鸟筵。长啸望天末，白云年复年。
小园见园丁缚花
作者：吴莱
朝代：元

我嗟众草木，高出陵云端。丛生或满地，品汇可不完。山园我栽莳，作此小屈蟠。龙头何其蠢，凤翼乃若干。胡然赞化育，任意骋雕剜。勾萌欲旁达，节目终液樠。萦回挟烟彩，刻剥献雨瘢。立身既不直，生理寝彫残。春阳彼一时，花发黄白丹。歌讴杂舞吹，酒炙饫杯柈。岁晚忽焉至，北风吹汝寒。皮肤早蝎蚀，骨髓惧枯乾。圣人治天下，万国无不欢。视民本如伤，动植总相安。刑名威雪雹，剑戟血波澜。庙堂苟失策，闾里转穷殚。彼哉彼园子，此况儒尔冠。人生但心剿，若处得体胖。我方即移汝，前有苍藓坛。世非郭橐驼，何以垂鉴观。
山中人·其一
作者：吴莱
朝代：元

白日出复没，胡独劳我生。所务在卒岁，朝夕强营营。当春治农器，土脉亦殚盈。薄言萟黍稷，庶以观其成。凉风一披拂，场圃如坁京。冻户犹亩首，康衢或歌声。于兹尚不给，野有菜色氓。毋宁拾橡栗，起视床头瓶。
山中人二首
作者：吴莱
朝代：元

贫贱素所有，岂辞辛与勤。清晨腰我斧，往伐西山薪。高岩屹巨壑，蛇虎气逼人。衣裳既不完，出入在荆榛。日日一接淅，釜甑恒生尘。白石几时烂，青烟空满邻。家徒四立壁，冬令方行春。亦有偓佺子，翛然为世珍。去经十数里，霜露凄枯田。蓑笠既挂壁，桔槔亦倚垣。相从尽邻曲，言笑仍喧喧。惟此老瓦盆，酒浆稍罗前。奈何不解饮，而喜鲸吸川。有如善泅人，观者乃在船。寸心久已醉，双眼方醒然。世俗正驰骛，悲哉东西阡。
山中人二首·其一
作者：吴莱
朝代：元

贫贱素所有，岂辞辛与勤。清晨腰我斧，往伐西山薪。高岩屹巨壑，蛇虎气逼人。衣裳既不完，出入在荆榛。日日一接淅，釜甑恒生尘。白石几时烂，青烟空满邻。家徒四立壁，冬令方行春。亦有偓佺子，翛然为世珍。
山中人二首·其二
作者：吴莱
朝代：元

去经十数里，霜露凄枯田。蓑笠既挂壁，桔槔亦倚垣。相从尽邻曲，言笑仍喧喧。惟此老瓦盆，酒浆稍罗前。奈何不解饮，而喜鲸吸川。有如善泅人，观者乃在船。寸心久已醉，双眼方醒然。世俗正驰骛，悲哉东西阡。
岁初喜大人回自岭南遂携儿谔北行送之
作者：吴莱
朝代：元

乍喜吾亲返，还携稚子行。风沙千里道，雨露九重城。旧帆江潮远，新装岭瘴清。长秋官属盛，去可接簪缨。此去知何处，飘然惜尔年。尘飞驰马埒，雪拥读书毡。日观跻攀外，云台献纳边。文园宁久病，须奏上林篇。
岁初喜大人回自岭南遂携儿谔北行送之·其一
作者：吴莱
朝代：元

乍喜吾亲返，还携稚子行。风沙千里道，雨露九重城。旧帆江潮远，新装岭瘴清。长秋官属盛，去可接簪缨。
岁初喜大人回自岭南遂携儿谔北行送之·其二
作者：吴莱
朝代：元

此去知何处，飘然惜尔年。尘飞驰马埒，雪拥读书毡。日观跻攀外，云台献纳边。文园宁久病，须奏上林篇。
岭南宜濛子解渴水歌
作者：吴莱
朝代：元

广州园官进渴水，天风夏熟宜濛子。百花酝作甘露浆，南国烹成赤龙髓。棕榈亭高内撤餐，梧桐井压沧江乾。柏观金茎擎未湿，蓝桥玉臼捣空寒。小罂封出香覆锦，古鼎贡馀声撼寝。酒客心情辟酒兵，茶僧手段侵茶品。阿瞒口酸那得梅，茂陵肺消谁赐杯。液夺胡酥有气味，波凝海椹无尘埃。向来暑殿评汤物，沉木紫苏闻第一。
得大人书喜闻秋末自散不剌复回大都赋寄宣彦高
作者：吴莱
朝代：元

一纸江南到屋扉，高秋漠北奉宫闱。金微驻跸踰唐塞，铁勒鸣弰接汉畿。绵蕞行朝因贽玉，蹛林望祭类游衣。明年草赋呈亲去，想像汾阴扈从归。
忆寄方子清时子清久留吴中
作者：吴莱
朝代：元

一别嗟何处，相思抚旧蹊。月明施濑北，云起蠡岩西。跋涉舟车动，过从笈箧携。邻光因借烛，道味肯吹齑。好学萤分照，论交雁择栖。丘园心薜荔，海国气鲸鲵。卷帙签翻蠹，讴吟砚发黳。经筌参《老》《易》，乐府录铙鼙。治法推周稼，淳风仰汉绨。谈玄知野马，考字守家鸡。土域标鞮象，天图辨煇鑴。遗文多废坠，妙契极端倪。独树盘桓久，平芜眺望低。霜林红玳瑁，雾雨碧玻瓈。屏迹依狐兔，销愁对鹭鹥。尘书投梵夹，美饷挈童觿。檞叶时遮峒，藤梢或罥溪。龙居瞡雪瀑，虎路蹑霞梯。出入恒联袂，追随几杖藜。竹山香岭峤，花岛绣湖堤。尚义开黉始，延儒振席齐。生徒脩枣脯，祭品授菹臡。锦石看还数，苍松倚却题。吾伊朝屡集，浑灏夜同稽。自谓菖为歜，人疑谷似稊。中悁真抑郁，外物总筌蹄。岁序空流迈，涛波益惨悽。故袍寒擘茧，雄剑滑膏鹈。绿映牵帆水，红黏曳屧泥。娃宫钗钿拾，甫里笔床赍。鹤市歌喉引，鲈乡鲙手？。吴趋誇粉黛，越产购珠犀。富业连橙圃，菑霖溃稻畦。占归仍浩眇，结客重酸嘶。彼此身如寄，参商梦欲迷。蓬飞甘扫轨，桂落得通闺。侠眼收丹电，仙襟化素霓。贫期金埒骋，贱许玉阶跻。病矣长忧痼，閒哉敢恨睽。㨵除须尔镊，磨刮更予篦。本欲睎王贡，兹犹慕阮嵇。猖狂疏奏椟，软弱谢耕犁。习静求神悟，超群畏俗挤。清琴桑有鲤，钜弩蹠非鼷。教驾传衔辔，观隅识橑枅。锄芝黧受谪，抱璞刖闻啼。性命缘穷鬼，功名属嬖奚。悠悠鸾与凤，泯泯鹿将麑。白谷今安驷，青霄古执圭。毋宁枉隐逸，辛苦等黔黎。
忆寄方子清时子清久留吴中
作者：吴莱
朝代：元
体裁：五言排律

一别嗟何处，相思抚旧蹊。月明施濑北，云起蠡岩西。跋涉舟车动，过从笈箧携。邻光因借烛，道味肯吹齑。好学萤分照，论交雁择栖。丘园心薜荔，海国气鲸鲵。卷帙签翻蠹，讴吟砚发黳。经筌参《老》《易》，乐府录铙鼙。治法推周稼，淳风仰汉绨。谈玄知野马，考字守家鸡。土域标鞮象，天图辨煇鑴。遗文多废坠，妙契极端倪。独树盘桓久，平芜眺望低。霜林红玳瑁，雾雨碧玻瓈。屏迹依狐兔，销愁对鹭鹥。尘书投梵夹，美饷挈童觿。檞叶时遮峒，藤梢或罥溪。龙居瞡雪瀑，虎路蹑霞梯。出入恒联袂，追随几杖藜。竹山香岭峤，花岛绣湖堤。尚义开黉始，延儒振席齐。生徒脩枣脯，祭品授菹臡。锦石看还数，苍松倚却题。吾伊朝屡集，浑灏夜同稽。自谓菖为歜，人疑谷似稊。中悁真抑郁，外物总筌蹄。岁序空流迈，涛波益惨悽。故袍寒擘茧，雄剑滑膏鹈。绿映牵帆水，红黏曳屧泥。娃宫钗钿拾，甫里笔床赍。鹤市歌喉引，鲈乡鲙手�。吴趋誇粉黛，越产购珠犀。富业连橙圃，菑霖溃稻畦。占归仍浩眇，结客重酸嘶。彼此身如寄，参商梦欲迷。蓬飞甘扫轨，桂落得通闺。侠眼收丹电，仙襟化素霓。贫期金埒骋，贱许玉阶跻。病矣长忧痼，閒哉敢恨睽。㨵除须尔镊，磨刮更予篦。本欲睎王贡，兹犹慕阮嵇。猖狂疏奏椟，软弱谢耕犁。习静求神悟，超群畏俗挤。清琴桑有鲤，钜弩蹠非鼷。教驾传衔辔，观隅识橑枅。锄芝黧受谪，抱璞刖闻啼。性命缘穷鬼，功名属嬖奚。悠悠鸾与凤，泯泯鹿将麑。白谷今安驷，青霄古执圭。毋宁枉隐逸，辛苦等黔黎。
方养心欲游泰山用前韵作思仙词复和之
作者：吴莱
朝代：元

浩歌起作游仙曲，黄鹤无期瑶草绿。神人结屋泰山巅，手拂浮云扳建木。一笑齐州九点烟，天风吹断蓬莱船。还上高丘看远海，有书莫遣麻姑传。
方景贤回闻吴中水涝甚戏效方子清侬言
作者：吴莱
朝代：元

客来自吴土，示我吴侬言。吴侬岁苦水，谓是太湖翻。太湖四万顷，三江下流泄。疏瀹久无人，？污与海绝。东风一鼓荡，暴雪如颓城。屋扉蚌蛤上，畦畎鱼龙争。嘉种不得入，种亦悉烂死。民事何所成，食天俱在水。富豪仅藏蓄，官府更急粮。贫窭徒艰馁，妻子易徙乡。散行向淮壖，随处拾稆粟。虽然远乡土，恐可完骨肉。东吴本富盛，数岁偶彫残。世非欲茧丝，官曷任虎冠？国家自充实，财赋有渊薮。给复当我及，安宁到鸡狗。何人讲平准，何人议河渠。荒政固有典，水利复有书。龙蛇方未驱，鸿雁尚在泽。纵令可还定，何计免沟壑。何时水幸退，我得刈稻禾。水退泥尽出，草屩更捞虾。我思告朝廷，来岁不可待。毋庸水争地，便放江达海。客今听我言，我欲解侬忧。所争但一水，民气庶今瘳。自从唐季来，吴越无兵械。至于宋南徙，淮蜀此都会。大田连阡陌，居第拟侯王。锦衣照车骑，玉食溢酒浆。居然甲东南，遂以侈济侈。掊克自此多，彫瘵亦以起。天宁不汝恤，有此水潦淫。要令沃土瘠，民得生善心。岂惟生善心，且用戒掊克。采诗观民风，愿踵太史职。
方景贤回闻吴中水涝甚戏效方子清侬言
作者：吴莱
朝代：元
体裁：古风

客来自吴土，示我吴侬言。吴侬岁苦水，谓是太湖翻。太湖四万顷，三江下流泄。疏瀹久无人，�污与海绝。东风一鼓荡，暴雪如颓城。屋扉蚌蛤上，畦畎鱼龙争。嘉种不得入，种亦悉烂死。民事何所成，食天俱在水。富豪仅藏蓄，官府更急粮。贫窭徒艰馁，妻子易徙乡。散行向淮壖，随处拾稆粟。虽然远乡土，恐可完骨肉。东吴本富盛，数岁偶彫残。世非欲茧丝，官曷任虎冠？国家自充实，财赋有渊薮。给复当我及，安宁到鸡狗。何人讲平准，何人议河渠。荒政固有典，水利复有书。龙蛇方未驱，鸿雁尚在泽。纵令可还定，何计免沟壑。何时水幸退，我得刈稻禾。水退泥尽出，草屩更捞虾。我思告朝廷，来岁不可待。毋庸水争地，便放江达海。客今听我言，我欲解侬忧。所争但一水，民气庶今瘳。自从唐季来，吴越无兵械。至于宋南徙，淮蜀此都会。大田连阡陌，居第拟侯王。锦衣照车骑，玉食溢酒浆。居然甲东南，遂以侈济侈。掊克自此多，彫瘵亦以起。天宁不汝恤，有此水潦淫。要令沃土瘠，民得生善心。岂惟生善心，且用戒掊克。采诗观民风，愿踵太史职。
方景贤宋景濂夜坐观吴中杂诗遂及宣和博古图为赋此
作者：吴莱
朝代：元

壮岁何心老一儒，东游饱食有江鲈。诗宗鹤膝蜂腰体，礼象龙头豕腹图。三士操琴知尔达，八公遗药忍吾臞。吴中胜处多朋故，话尽寒宵燎叶炉。
早秋偶然作寄宋景濂四首
作者：吴莱
朝代：元

我病三月久，问言此何时。山林日摇落，草木欲变衰。忽来临青镜，何故摘白髭。千里复万里，远哉鸿雁期。悠悠秋夜长，梦觉秋月霁。有才宁及人，无学敢求蜕。挥来河水弦，削作泰山砺。吁嗟祁孔宾，得失毫发际。
早秋偶然作寄宋景濂四首
作者：吴莱
朝代：元

西风吹梧桐，一叶两叶积。故书翻有尘，雄剑挂在壁。时非合穷困，事到即辉赫。除却双鹿行，门前少人迹。故人两三人，江北久羁旅。寻香古径风，步屧修廊雨。莼鲈最有味，稻蟹纷难数。我欲往从之，蛮潮正掀舞。
早秋偶然作寄宋景濂四首·其一
作者：吴莱
朝代：元

我病三月久，问言此何时。山林日摇落，草木欲变衰。忽来临青镜，何故摘白髭。千里复万里，远哉鸿雁期。
早秋偶然作寄宋景濂四首·其一
作者：吴莱
朝代：元

西风吹梧桐，一叶两叶积。故书翻有尘，雄剑挂在壁。时非合穷困，事到即辉赫。除却双鹿行，门前少人迹。
早秋偶然作寄宋景濂四首·其三
作者：吴莱
朝代：元

北山有古寺，修竹炎天凉。蛟龙踞两涧，鹳鹤鸣层冈。心台月照白，鼻观烟通香。可思未可到，咏此招隐章。
早秋偶然作寄宋景濂四首·其三
作者：吴莱
朝代：元

北山有古寺，修竹炎天凉。蛟龙踞两涧，鹳鹤鸣层冈。心台月照白，鼻观烟通香。可思未可到，咏此招隐章。往者东入海，飘然任所如。大风戕波浪，飞雪洒舳舻。壮志昔尚少，狂游今并无。誓登盘陀石，重望扶桑墟。
早秋偶然作寄宋景濂四首·其三
作者：吴莱
朝代：元

悠悠秋夜长，梦觉秋月霁。有才宁及人，无学敢求蜕。挥来河水弦，削作泰山砺。吁嗟祁孔宾，得失毫发际。
早秋偶然作寄宋景濂四首·其二
作者：吴莱
朝代：元

故人两三人，江北久羁旅。寻香古径风，步屧修廊雨。莼鲈最有味，稻蟹纷难数。我欲往从之，蛮潮正掀舞。
早秋偶然作寄宋景濂四首·其四
作者：吴莱
朝代：元

往者东入海，飘然任所如。大风戕波浪，飞雪洒舳舻。壮志昔尚少，狂游今并无。誓登盘陀石，重望扶桑墟。
时傩
作者：吴莱
朝代：元

古人重傩疫，时俗事襘禳。岁阳欲改律，舆鬼寖耀铓。厉神乃恣肆，魃蜮并猖狂。侲僮幸成列，巫觋陈禁方。虎头眩金目，玄制炳赤裳。桃弧驱灾沴，豆砾毙瘅刚。八灵悉震慑，六合高褰张。清宁信不害，动静维吾常。世途颇险盭，人魅更跳梁。狐鼠戴介帻，夔魖窃香囊。煎熬到膏髓，击剥成疕疡。乘风作国蠹，抵隙为民殃。自从九鼎没，谁使百怪藏。瘃寒服褅帛，饥窭食閒粮。芦花敝汝体，橡栗馋吾肠。地肤竟卷去，天孽俱彫伤。神荼欲呀啖，蟠木蔓不长。蒙倛强颜貌，枯竹无耿光。圣言谓近戏，五祀徒惊惶。惜哉六典废，述此时傩章。
明月行寄傅嘉父
作者：吴莱
朝代：元

上天有明月，来自沧海东，蛮潮夜捲冯夷宫。海门一线惊欲射，江面楼台耸千尺。冰岸雪崖屹不动，水犀组练皆勍敌。越人善泅技已痒，明月光中吾得赏。飞来白鹤晋清角，跳出长鱼汉疏网。北风吹起芦花秋，笑抚钱王铁箭头。襆衣枕斧此何处，乌鹊无枝空绕树。
月出东林客窗上疑梅花影
作者：吴莱
朝代：元

朔风何处寒梅发，江水悠悠路超忽。逢花不语疑见人，对影非真却因月。纵使无花意自同，谁知有影色俱空。回头不见东林树，犹胜罗浮是梦中。
望马秦桃花诸山羡门安期生隐处
作者：吴莱
朝代：元

此去何可极，中心忽伤悲。乱山插沧海，千叠壮且奇。信哉神仙宅，而养云雾姿。雕锼鬼斧觖，刮濯龙湫移。坎窞森立剑，槎枒割灵旗。微涵赤岸水，暗产琼田芝。老生今安在，方士不我欺。经过燕齐靡，出没楚汉危。挟山作书镇，分海为砚池。残花锦石烂，淡墨珠岩披。东溟地涵蓄，北极天斡维。玉舄投已远，桑田变难期。誓追凌波步，行折拂日枝。羽丘杳如梦，玄圃深更疑。岂无抱朴子，去我乃若遗。空馀炼药鼎，尚有樵人知。
杜鹃行
作者：吴莱
朝代：元

南山北山啼杜鹃，杜鹃花发山欲然。千枝万朵惜未得，中有一抹巴陵烟。休说铜梁并玉垒，摇荡春光馀泪水。五丁凿路少人行，石镜生尘妖骨死。东风青鸟来何处，中宫移植销魂树。不如归去便归家，谁其友者杨州花。
柳博士自太常出提举江西儒学来访宿山中二首
作者：吴莱
朝代：元

一扫空山鹿豕踪，车如流水马如龙。黄麾法仗知宸辇，青史勋名问景钟。宣室受釐端有召，曲台传礼尚为容。少年作赋将投献，东北孤云是岱宗。尚有欧曾旧典刑，森然人物照青冥。身从北阙攀燕桂，梦压西江食楚萍。万里毳袍春值雪，千年龙剑夜占星。此身恨不轻簦笈，的的根源在一经。
柳博士自太常出提举江西儒学来访宿山中二首·其一
作者：吴莱
朝代：元

一扫空山鹿豕踪，车如流水马如龙。黄麾法仗知宸辇，青史勋名问景钟。宣室受釐端有召，曲台传礼尚为容。少年作赋将投献，东北孤云是岱宗。
柳博士自太常出提举江西儒学来访宿山中二首·其二
作者：吴莱
朝代：元

尚有欧曾旧典刑，森然人物照青冥。身从北阙攀燕桂，梦压西江食楚萍。万里毳袍春值雪，千年龙剑夜占星。此身恨不轻簦笈，的的根源在一经。
检故庋得故洪贵叔所书李铁枪本末寄洪德器
作者：吴莱
朝代：元

天地昔未一，朔南遂分疆。中原久丧乱，白刃皎如霜。李全本崛强，手挟但铁枪。山东数十城，叱作古战场。茫然即断指，设誓如刳羊。一朝与旌节，正面将假王。云何引盗贼，遽尔升堂隍。岂其弱能立，当彼骄则亡。日落山海暗，群龙血玄黄。陈安偶从晋，侯景徒祸梁。于人欲使诈，在国须谋长。大福岂无妄，佳兵终不祥。谁令送死处，竟以抱甲僵。汉盘忽已折，周鼎那能常。吁兹抚旧墨，我涕徒为滂。俯仰千古意，悲风啸枯桑。
椀珠伎
作者：吴莱
朝代：元

椀珠闻自宫掖来，长竿宝椀手中回。日光正高竿影直，风力旋空珠势侧。当时想像鼻生葱，宛转向额栽芙蓉。箸头交箸忽神骇，矛叶舞矛忧技穷。昔人因戏存戒惧，后人忘戒但戏豫。汉朝索撞险还愁，晋世杯柈危不寤。徘徘徊徊夺目睛，攲攲倾倾献玉璎。滑涎器从龙堂出，煇？命与鬼骨争。君不见王家大娘材艺绝，勤政楼前戴竿折。市人欢笑便喧城，惊动金吾白梃声。
楼光远家观宋绶景德卤簿图
作者：吴莱
朝代：元

东朝盛文物，四海极丰富。粉饰郊祀间，驰驱汉唐旧。奉常夙有掌，卤簿列前后。车軨麾飞黄，戟盾服错绣。启胠龙虎动，扈卫鸳鹭簉。嵯峨屹丘岳，灼爚罗星宿。陈兵吉利队，择马騊駼厩。严须呵八神，喜欲抃百兽。祖宗所继承，宇宙遍包覆。上公敬执笾，天子亲献酎。灵光旌旗林，缛典礼乐囿。威仪一以整，琐碎无不究。时惟正垂拱，国幸息战斗。玉策恐人闻，帛书疑鬼授。纷纭务欺阿，制作穷刻镂。老幼咸骏奔，穹示总歆臭。中诚乃根本，外貌特肤腠。封宁重䃭绳，飨或贵型馏。居安昧危机，致治启乱窦。文华终耗财，武弱益招寇。虽然喧一朝，孰得燕末冑。五辂忽已没，三京杳难救。惜其初讨论，盍不返朴陋。临风披此图，叹息我以绶。
楼彦珍北游京师予病不及往饯岁晚有怀并寄彦昭浚常
作者：吴莱
朝代：元

日晚北风起，少年方远游。徘徊上谷塞，眺望黄河流。峥嵘十月冰，朔色压九州。荧煌大明殿，御道接龙楼。时巡向滦水，腊雪拥蓟丘。前驱鸾凤旗，后乘貂鼠裘。尚食丰宴饫，教坊乐箜篌。百官散城邑，驼马尽归休。自今帝王都，想尔观览周。却疑书传间，不谓秦汉优。何家非许史，无客不枚邹。投轮即雨集，挥袂遽云浮。东航扶桑阴，西笮昆崙陬。变化指顾异，刍荛立言收。文物彼洛禊，土音吾越讴。私将窃禄志，勇赴随阳谋。随阳即泽雁，窃禄岂梁鹙。美玉献剑璏，精金镂帣韝。出门亟装束，行路肯滞留。布韦谩老耋，乡里惟田畴。功名幸一遇，蝼蚁尚公侯。学问敢强饰，黍稷待锄耰。当令竹帛上，直与先达侔。毋使萤爝光，肃然寸草秋。嗟予久抱疢，饯酒弗及篘。念尔忽万里，征梦或见求。宣生颇俊逸，郑子复绸缪。趾高有捷步，胸正无昏眸。早看拜家庆，共许动宸旒。传车定不碍，关钥便若抽。杏花开如锦，杨柳满陌头。去时小儿女，来诧真骅骝。
次定海候涛山
作者：吴莱
朝代：元
体裁：古风

悲歌忽无奈，天海何渺茫。放舟桃花渡，回首不可量。南条山断脉，北界水画疆。居然清泠渊，枕彼黄茅冈。朝渗日星黑，夜凄金碧光。蹲虎岩倚伏，斗鸡石乖张。磨砻越湛卢，荡泊吴馀皇。幽波视若亩，巨壑深扶桑。招徕或外域，贸易丛兹乡。嗢咿燕国语，颠倒龙文裳。方物抽所宝，水犀警非常。驱鰌作旗帜，驾鳖为桥梁。似予万里眼，徒倚千尺樯。稍疑性命轻，终觉意气强。寄言漆园叟，此去真望洋。便拟学仙子，被发穷大荒。
次定海候涛山
作者：吴莱
朝代：元

悲歌忽无奈，天海何渺茫。放舟桃花渡，回首不可量。南条山断脉，北界水画疆。居然清泠渊，枕彼黄茅冈。朝渗日星黑，夜凄金碧光。蹲虎岩倚伏，斗鸡石乖张。磨砻越湛卢，荡泊吴馀皇。幽波视若亩，巨壑深扶桑。招徕或外域，贸易丛兹乡。嗢咿燕国语，颠倒龙文裳。方物抽所宝，水犀警非常。驱鳅作旗帜，驾鳖为桥梁。似予万里眼，徒倚千尺樯。稍疑性命轻，终觉意气强。寄言漆园叟，此去真望洋。便拟学仙子，被发穷大荒。
次韵傅适道虎陂闸舟中
作者：吴莱
朝代：元

少年解唱邯郸曲，惟有垂杨夹堤绿。夜来谁抱焦尾琴，弹作东风雉登木。虎陂闸里水生烟，荆门山头星照船。争似扬州春十里，一双鸾信待君传。